Poverenica za zaštitu ravnopravnosti Brankica Janković izjavila je danas da su žene najčešće diskriminisane na poslu po povratku sa porodiljskog ili odustva radi nege detata i da se njihov uopšte nepovoljan položaj u odnosu na muškarce ilustruje razlikama u zaradama i obavljanjem slabije plaćenih poslova.\nJanković je na skupu „Žene i tržište rada u Srbiji – ka uspostavljanju balansa rodne ravnopravnosti“ rekla da institucija Poverenika zbog diskriminacije vodi veći broj parnica pred sudovima, ali i da je visok procenat postupanja po njihovim preporukama.\nKako je navela u saopštenju, takva situacija ukazuje da je „vidljiv napredak u shvatanju da se diskriminacija ne može tolerisati“, ali da borba protiv diskriminacije na poslu ne može biti uspešna ukoliko se ne promene „stereotipi o rodnim ulogama“.\nDodala je da država i poslodavci moraju da omoguće zaposlenima „balans privatnog i poslovnog života“ kroz obezbedjivanje uslove za vaspitanje dece i brigu o starijim članovima porodice, jer se „bez toga ne može graditi ravnopravno i inkluzivno društvo“.\nNa skupu koji je organizovao Savez samostalnih sindikata Srbije, poverenica je ukazala da su sindikati veoma važni za zaštitu i ostvarivanje prava zaposlenih jer mogu da podnose pritužbe Povereniku, pošto zaposleni oklevaju da sami prijave poslodavca.\nOna je naglasila da drugi važan partner treba da budu poslodavci i istakla da medju njima vlada veliko interesovanje za Kodeks ravnopravnosti, koji je prošle godine izradila institucija Poverenika.\n„Sve je više kompanija koje nam se javljaju, što pokazuje njihovu spremnost da sa nama kreiraju ravnopravne uslove za rad, što na kraju doprinosi boljim poslovnim rezultatima poslodavaca“, rekla je poverenica.\nNajveci broj poslodavaca i poslodavki tretiraju zene na radnom mestu kao potencijalni balast. Pomno prate da li se neka udebljala (makar malo), ima li promene u ponasanju, ishrani, … ide li kod doktora ili ginekologa, … da bi otkazom predupredili moguc odlazak na odrzavanje trudnoce, zatim porodiljsko, pa negu deteta. Cim posumnjaju (bilo to osnovano ili ne) traze nacin da se rese te zene, na bilo koji nacin, makar da je toliko maltretiraju psihicki da joj je jedina mogucnost da sama da otkaz. O tuzbi za mobing i diskriminaciju nema bas puno mogucnosti, jer je tesko dokazati (sve ovo se radi veoma perfidno), a cak i ako bi se radnica usudila da tuzi, nikad nigde vise ne bi dobila posao, a nastaviti posao u firmi koju je tuzila za mobing i diskriminaciju, najcesce je ravno samoubistvu. Mnogi poslodavci uspevaju da dobiju zdravstveni karton zaposlenih, da li od lekara ili medicinskog pomocnog osoblja, a tada nikakvi podaci vise nisu tajnost, pa iz tih razloga mnogi radnici ne idu ni na preventivne preglede.


BiH je uveliko probila rokove za dostavljanje odgovora na dodatna pitanja iz Upitnika Evropske komisije, a put ka punopravnom članstvu u evropskoj porodici mogao bi da zakomplikuje i manjak prevodilaca u institucijama nadležnim za poslove pristupanja EU.\nDirekcija je, kako je naglašeno, u dva navrata analizirala prevodilačke kapacitete u institucijama u BiH – prva je obavljena krajem 2014. godine prije početka prevođenja odgovora na Upitnik, a druga sredinom prošle godine kako bi ažurirali podatke o broju prevodilaca.\nPonedjeljak, 23.05.2022. 433\n– U većini institucija ima po jedan prevodilac koji često ne može da zadovolji sve zahtjeve institucije u tom pogledu. Prevodioci uglavnom rade i druge zadatke kao što su lektorisanje, odnosi s javnošću, saradnja sa međunarodnim organizacijama i institucijama, sekretarski poslovi te projektni zadaci. Prevodioci se na samo 12 adresa bave isključivo poslovima prevođenja – navedeno je u informaciji koju je potpisao direktor Direkcije za evropske integracije BiH Edin Dilberović.\n– U 15 institucija ima uspostavljen sistem kontrole kvaliteta prevoda i redakture, ali u 19 to nije zaživjelo što dovodi do propusta u prevodu, pogrešnom odabiru stručne terminologije i čestim zahtjevima Evropske komisije za dodatnim pojašnjenjima – kazao je Dilberović.


TREBINJSKA PAMET Prva mjesta u fizici za trebinjske gimnazijalce | Trebinje Live\nU Gimnaziji "Jovan Dučić" u Trebinje je održano regionalno takmičenje iz fizike za učenike svih razreda srednje škole, gdje su učenici trebinjske Gimnazije osvojili sva prva mjesta.\nTakmičili su se učenici iz Nevesinja, Gacka, Bileće, Ljubinja i Trebinja. Prvo mjesto u konkurenciji prvih razreda osvojila je Gordana Markov, kod drugih razreda Katarina Zec, kod trećih najviše bodova osvojili su Damjan Vukalović i Risto Marić - koji su podijelili prvo mjesto, dok je kod četvrtih razreda prvo mjesto pripalo Milutinu Spaiću, koji je podijelio tu poziciju sa Jovanom Grgurom iz Srednjoškolskog centra "Pero Slijepčević" iz Gacka.\nNenad Grković, profesor fizike u trebinjskoj Gimnaziji, kaže da je na takmičenju učestvovalo tridesetak učenika, te da je zadovoljan uspjehom đaka Gimnazije "Jovan Dučić".\n"I do sada smo postizali dobre rezultate, ali je ovo prvi put da smo u sva četiri razreda osvojili prva mjesta. Uspjeh nije slučajan. Moj kolega Dragoljub Šakota i ja smo dosta radili sa učenicima. Radili smo i tokom zimskog raspusta i vikendima. Ovo je rezultat toga rada, kao i talenta naših učenika", istakao je Grković, dodajući da je iznenađen medijskom pažnjom.\nOn je posebno naglasio da gradski čelnici trebaju da poklone više pažnju učenicima, jer većina, zbog materijalnog stanja, teško upisuju ozbiljnije fakultet, te rijetko odlaze u Beograd i Novi Sad, iako bi po potencijalu mogli da studiraju i van Srpske.\n"Iskoristio bih priliku da pozovem nadležne da izdvoje više novčanih sredstava za stipendiranje i dalji nastavak obrazovanja ovih učenika, jer nam se to samo može znanjem vratiti", zaključio je Grković.\nGordana Markov kaže da ju je fizika oduvijek privlačila, ali da su joj ljubav prema toj naučnoj oblasti doprinijeli i njeni nastavnici, među kojima je Dragoljub Šakota, kome se posebno zahvaljuje.\n"Zadaci su bili teški, ali sam se uspjela izboriti sa njima", istakla je Markov, na čije riječi se nadovezao Damjan Vukalović, koji je potvrdio da su zadaci bili poprilično teški, iako broj osvojenih bodova govori drugačije.\nOn kaže da se spremao za ovo takmičenje, te da mu je drago što je njegova škola pokazala i dokazala da je najbolja u Hercegovini iz fizike.\n"Profesori nam izlaze u susret koliko god mogu, tako da kada se pripremamo za takmičenja oslobađaju nas ispitivanja. Za april se spremamo za republičko takmičenje. Moramo da pređemo neke dodatne oblasti, ponoviti sve prijašnje razrede i očekivati dobar rezultat", kazao je Risto Marić.\nRepubličko takmičenje iz fizike održaće se u aprilu i na njemu će učestvovati svi prvoplasirani iz regija Srpske i učenici koji su osvojili dovoljan broj bodova.\nTAGOVI: Obrazovanje Gimnazija Jovan Dučić


Reference | com4t\nCOM-4T je specijalizovan za pružanje bezbednih i integrisanih IT rešenja u finansijskom sektoru. Bezbednost, komunikacije, briga o korisniku, povećanje prodaje i smanjenje troškova su samo neki od poslovnih problema koje uspešno rešavamo a kroz koje postojeći korisnici vrednuju našu posvećenost i fleksibilnost.\nStručni tim kompanije COM-4T sa dugogodišnjim iskustvom u VOIP tehnologiji dokazao je svoju stručnost i posvećenost. Zbog toga je COM-4T odgovoran za VOIP komunikacioni sistem kompanije NIS (Nafna Industrija Srbije). NIS je jedna od najvećih vertikalno integrisanih energetskih kompanija u jugoistočnoj Evropi. Njegove osnovne aktivnosti su istraživanje, proizvodnja i prerada, prodaja i distribucija širokog spektra naftnih derivata, kao i implementacija energetskih projekata.\nU Srbiji NIS posjeduje rafinerijski kompleks, sa dve jedinice, jedan u Pančevu, a drugi u Novom Sadu, pogon za proizvodnju LPG-a, kao i mrežu benzinskih pumpi u Srbiji i susjednim zemljama. U skladu sa dugoročnom Strategijom koja omogućava širenje poslovanja van Srbije, NIS je proširio svoje poslovanje na regionalna tržišta: Bosnu i Hercegovinu, Mađarsku, Rumuniju i Bugarsku.\nNaš tim sertifikovanih inženjera iz oblasti objedinjenih komunikacija pruža korisnicima savetovanje i podršku u oblasti IP baziranih multimedijalnih sistema koji omogućavaju realizaciju aktuelnih VoIP servisa (govorna komunikacija, prenos podataka, slike i videa, aplikacija i ostalo).\nKompanije proizvodnog sektora predstavljaju važan deo uspešno realizovanih projekata COM-4T kompanije. Projekti su izvedeni tako da omoguće uštedu poslovanja, povećaju efikasnost i povećaju skalabilnost mreže. Podrška korisnicima je dovedena do najviše nivoa, kako bi se povećalo celokupno poslovanje i omogućile uštede u resursima.


"Vjerovatno nisam potreban bh. reprezentaciji, jer me niko ne zove" - Klix.ba\nSead Hajrović, Arsenal "Vjerovatno nisam potreban bh. reprezentaciji, jer me niko ne zove"\n18.12.2010. u 14:30\nOdbrambeni igrač londonskog Arsenala, Sead Hajrović, postao je standardan u drugom timu "topnika". To je veliki uspjeh ako uzmemo u obzir da mu je tek sedamnaest godina.\n"Od našeg prošlog razgovora stvari se nisu promijenile. Ja imam bh. papire i mogao bih nastupati za državni tim. No, nikada me niko nije kontaktirao. Vjerovatno pojedinici misle da nisam potreban reprezentaciji. Ja sam se stavio na raspolaganje", kaže Hajrović za Sarajevo-x.com\n"U posljednje vrijeme počinjem u prvih jedanaest 'B' selekcije. To me veseli i daje mnogo motiva da još više radim na treninzima. Sa dosta optimizma gledam na budućnost".\n"Često me pitaju kada bih mogao zaigrati sa Fabregasom, Nasrijem, Songom, Walcottom i društvom. Mislim da će se to desiti veoma brzo, iako se ne opterećujem previše. Ono što mogu reći jeste da su treneri zadovoljni mojim zalaganjem. Vrlo često treniram sa prvim timom. Svi su korektni i dosta mi pomažu".\n"Iako smo trenutno u vrhu, teško je očekivati borbu za titulu. Nedostaje nam realizacija, a tek se na travnjak vratio Van Persi. Itekako bi dobro došao neki klasični gol-igrač. Možda nešto više napravimo u kupu".\n"Bilo mi je mnogo lakše kada je Dudu bio tu. Pričali smo na našem jeziku. Sada mi je Eboue jedan od najboljih prijatelja", zaključio je razgovor za naš portal Hajrović.


RTCG - Radio Televizija Crne Gore - Nacionalni javni servis :: Svijet :: Ni Iran ni Saudijska Arabija ne mogu da dominiraju\nBLISKI ISTOK 24. 04. 2018. 09:19 >> 09:12 0\nNi Iran ni Saudijska Arabija ne mogu da dominiraju\nIranski ministar spoljnih poslova Mohamad Džavad Zarif rekao je da ni Iran ni Saudijska Arabija ne mogu biti dominantna sila na Bliskom istoku i da je najpotrebnije da osam zemalja regiona Persijskog zaliva razgovaraju jedna s drugim, umjesto jedne o drugima.\n"U pokušaju da budemo najjači u regionu, da isključimo jedni druge iz regiona, uspjeli smo da uništimo region", rekao je juče Zarif pred Savjetom za međunarodne odnose u Njujorku.Prema njegovim riječima, vrijeme je da se takva praksa prekine.\n"Iran je spreman za to jer smo dovoljno veliki, dovoljno stari i dovoljno zreli da razumijemo tu realnost", naveo je iranski ministar.\nZarif je izrazio nadu da iranski susjedi mogu da sarađuju s Teheranom u transformaciji Bliskog istoka.\nBliski istok Mohamad Džavad Zarif\nPješčane oluje, grad i kiša na Bliskom istoku\nZarif: Idlib mora biti očišćen od terorista\nLista zahtjeva Irana za poboljšanje odnosa sa SAD\nZarif u Moskvi za garancije o zaštiti iranskih interesa


Biković u Leskovcu: Kultura mora da bude faktor ujedinjenja - Dnevnik Juga\nPočetna / KULTURA / Biković u Leskovcu: Kultura mora da bude faktor ujedinjenja\nU Leskovačkom kulturnom centru održana je prva konferencija za medije povodom 12. Festivala filmske režije LIFFE. Na konferenciji su govorili mladi glumci Miloš Biković i Miodrag Radonjić koji su na samom početku poželeli Leskovčanima da ovo postane evropski festival.\nGosti festivala su u razgovoru sa sedmom silom otkrili šta publiku očekuje u nastavku filma ,,Južni vetar”.\nBiković i Radonjić su otkrili da će se u nastavku filmskog ostvarenja naći i novi glumci, poput Vuka Kostića, Aleksandra Srećkovića Kubure, Mikija Manojlovića, kao i mnogi drugi.\n,, Kultura je upravo ta koja mora da ujedini kako političke neistomišljenike, tako i navijače Zvezde i Partizana, zato glumci mora da vode računa kako o političkom deklarisanju, tako i o bilo kakvom drugom. ’’\nNa pitanje novinarke Dnevnika Juga kako vidi predstavljanje Srbije kroz fimove Emira Kusturice i da li smo Srbiju predstavljali na adekvatan način do sada, Biković je odgovorio da Kusturica radi to genijalno, ali da percipiranje Srbije kao većinsko romskog naroda nije do Kusturice već do odsustva drugih filmova.\n,,Mi jednostavno nismo imali nikakav plan i politiku u prethodnom periodu kako bismo predstavili Srbiju onako kako je treba predstaviti. Ja nikada ne bih prihvatio ulogu koja u negativnom kontekstu govori o Srbima, a to je nažalost sistematska propaganda već decenijama u svetu”\nTagoviLeskovac LIFFE Milica Jovanovic\nPrethodni Prijem za Bikovića i učesnike LIFFE-a – Ovo je festival energije, emocija i ljubavi\nSledeći Sutra bez struje dve ulice u centru grada


Strana ulaganja u BiH niža od očekivanih: Promocija ne može nadoknaditi nedostatke sistema – EUskola\nBiH Strana ulaganja u BiH niža od očekivanih: Promocija ne može nadoknaditi nedostatke sistema November 6, 2016\nbih, investicije, strana ulaganja\nPrema preliminarnim podacima u okviru Platnog bilansa BiH direktna strana ulaganja u 2015. godini iznosila su 473 miliona KM što predstavlja smanjenje u odnosu na 2014. godinu kada je taj iznos bio 740 miliona KM.\nAgencija za unapređenje stranih investicija u BiH ističe da su direktna strana ulaganja značajno niža od očekivanih s obzirom na projekte stranih investitora koji su realizovani ili su u fazi realizacije. “Uz moguće finansijske tokove i činjenicu korištenja kreditnih aranžmana za realizaciju projekata, razlog može biti i ograničavana statistika direktnih stranih ulaganja koja je od septembra 2014. godine bez podataka Ministarstva vanjske trgovine i ekonomskih odnosa”, navode iz Agencije za unapređenje stranih investicija u BiH. Važnu ulogu u kretanju i privlačenju investicija imaju globalna ekonomska kretanja, a značajan negativni utjecaj i otežavajuće okolnosti u procesu privlačenja stranih investicija ima poslovno okruženje, politička situacija i niska konkurentnost privrede u BiH. Bosna i Hercegovina u 2016. godini može očekivati pozitivne pomake na kreiranju povoljnijeg poslovnog okruženja, posebno radi preuzetih obaveza u reformskoj agendi usvojenoj od svih nivoa vlasti u BiH, stupanja na snagu Sporazuma o stabilizaciji i pridruživanju (SSP) i predaji zahtjeva za stjecanje kandidatskog statusa za EU, što može pozitivno utjecati na povećanje priliva stranih direktnih investicija. “Važno je napomenuti da promocija, kao dio procesa privlačenja investicija ne može nadoknaditi nedostatke sisteme. BiH je složena zemlja i sve neusaglašenosti direktno utječu na proces privlačenja i zadržavanja investitora kao i kreiranju pozitivnog imidža investicionih lokacija”, ističu iz Agencije za unapređenje stranih investicija u BiH. Prema podacima Centralne banke BiH, čije podatke kao relevantne koriste i sve međunarodne institucije koje se bave analizom direktnih stranih investicija, ukupne direktne strane investicije u periodu od maja 1994. do decembra 2014. godine iznosile su 11,643 miliona KM. U ukupnim stranim direktnim investicijama u ovom periodu najveći iznosi investicija su iz Austrije, Srbije, Hrvatske, Rusije i Slovenije pri čemu su najznačajnija ulaganja u proizvodnju, bankarstvo, telekomunikacije i trgovinu. Direktne stranke investicije u 2014. godini iznosile su 740 miliona KM što predstavlja rast od 66,3 posto u odnosu na 2013. godinu.\n← Razlozi zbog kojih građani BiH sve češće posjećuju psihologa\n10 neočekivanih stvari koje se dogode vašem tijelu kada prestanete piti kafu →\nNabiulina: Nafta je završena priča – okrenimo se investicijama\nComments Off on Nabiulina: Nafta je završena priča – okrenimo se investicijama\nMay 12, 2015 Giver\nComments Off on Poslodavci u FBiH moraju plaćati posebne naknade za šume i vode koje ne koriste\nComments Off on Cijene / Neki lijekovi u BiH pojeftinit će i do 80%


Brčanski Forum - „Sramimo se i Boga i Naroda“: Ponovo odgođena fiskalizacija u Distriktu zbog „igara na sreću“\nJedna od takvih odluka (o ostalima ćemo naknadno) je zaključak kojim je zadužena Direkcija za finansije da pristupi izmjeni Odluke o dinamici fiskalizacije od 14. januara 2019. godine na način da se odlaže primjena ove odluke 60 dana od dana donošenja zaključka. Razlozi za ponovno odgađanje fiskalizacije u Brčko Distriktu su potrebe dodatnih usaglašavanja predstavnika vlasti u Distriktu (da se svi namire) kako bi se izmjenama Zakona o fiskalnim sistemima od fiskalizacije izuzeli „promet naveliko i „IGRE NA SREĆU“.\nLobisti „IGARA NA SREĆU“ su gotovo u potpunosti izlobirali skupštinsku i poziciju i opoziciju. Neki nisu došli na skupštinsko zasjedanje, a drugi su mudro čutali. Potrebna su očigledno još neka „usaglašavanja“ (ko šta treba da dobije) da bi se otpočelo sa realizacijom projekata Brčko Distrikt- novi Las Vegas ili Brčko Distrikt-regionalna praonica para.\nSve se to dešava naočigled javnosti i institucija koje su zadužene da brinu o interesima Distrikta.\nObičnim građanima izgleda ne preostaje ništa drugo nego da napuštaju „obećanu zemlju zvanu Distrikt“, a onima koji ostaju da žive u Brčko Distriktu BiH na način „igara na sreću“.


» Edukacija kao ključna mera prevencije trovanja hranom\nOdržavanje čistoće, odvajanje sirove od kuvane hrane, temeljna termička obrada hrane, čuvanje na sigurnim temperaturama i upotreba sigurne vode i svežih namirnica predstavljaju pet ključeva za prevenciju oboljenja izazvanih hranom, po preporukama Svetske zdravstvene organizacije. O ovoj temi razgovaralo se na tribini u novosadskom EU Info Pointu, a o pripremi, čuvanju i rukovanju namirnicama govorili su Veselina Pelagić iz Fondacije za razvoj domaćinstva i Lela Tasić iz Asocijacije potrošača Srbije, dok su učenici Medicinske škole „7. april“ govorili o održavanju higijene ruku i prenošenju bakterija.\nVeselina Pelagić istakla je da se porukama Svetske zdravstvene organizacije podstiče dobra higijenska praksa na putu namirnica od farme do tanjira, sprečavaju se bolesti koje su povezane sa ispravnosti namirnica i promoviše razumevanje veze između zdravlja ljudi, životinja i očuvanja životne sredine.\nOdgovornost za stavljanje zdravstveno ispravne hrane na tržište imaju oni koji posluju s hranom, institucije koje nadziru zdravstvenu ispravnost hrane, ali i sami potrošači.\n„Na nama je da vodimo računa o pripremi, rukovanju i čuvanju zdravstveno ispravne hrane, jer tu u kuhinji može doći do kontaminacije i tako se može povećati rizik od bolesti prenosivih hranom“, rekla je Lela Tasić iz APOS-a.\nIstičući da je higijena ruku jedna od najjednostavnijih i najvažnih preventivnih mera, učenici Medicinske škole demonstrirali su kako se pravilno peru ruke, objasnili na kojim mestima se zadržava najviše bakterija, a uz pomoć kratke igrane forme pokazali su kako se od ruke do ruke prenose bakterije.\nViše od dvesta poznatih bolesti prenosi se hranom i procena je da svake godine blizu dva miliona ljudi umire od posledica bolesti čiji su uzročnici voda i hrana, kontaminirana štetnim mikroorganizmima i njihovim toksinima. Zdravstveno bezbedna hrana predstavlja značajno pitanje javnog zdravlja. Iako vlade u svetu ulažu velike napore za smanjenje rizika u hrani, pojava bolesti koje se prenose hranom ostaje značajno zdravstveno pitanje u zemljama u razvoju ali i onima koje su dostigle visok stepen razvijenosti.\nUčesnici tribine istakli su da je naročito važno već u vrtićima edukovati vaspitače ali i decu o tome kako se postupa s namirnicama, kako bi se sprečilo trovanje hranom.


Istorijat grupacije Austrotherm | Austrotherm - EPS i XPS termoizolacija\nIstorija u godinama\nKompanija Austrotherm je pionir u proizvodnji termoizolacionih materijala. Osnovana je 1953. godine od strane Osvalda Novotnija (Oswald Nowotny) koji je prvi počeo sa proizvodnjom stiropora. Od tada kompanija svoje poslovanje zasniva na politici konstantnog razvoja i inovacija. Danas, posle više od 60 godina postojanja, Austrotherm grupacija posluje u 11 evropskih zemalja, u kojima raspolaže sa ukupno 20 proizvodnih pogona. Grupacija je deo koncerna „SIH“ (Schmid Industrie Holding), kojem takođe pripadaju i grupacije kao što su Baumit, Wopfinger, Murexin itd.\nPočeci datiraju unazad od 1953. godine kada je Osvald Novotni, kao prvi preduzetnik u Austriji, počeo u Beču sa proizvodnjom stiropora. Osvald Novotni se u početnoj fazi koncentrisao na primenu stiropora u području dekorisanja, kao npr. na lutke ili na biste za izloge. Ekspandirani polistiren (EPS), kako glasi naziv za stiropor u „terminus tehnicus“ (tehničkom jeziku), otkriven je godinu dana ranije od strane nemačkog hemijskog koncerna BASF iz Ludwigshafena.\nStvarni tržišni potencijal stiropora nalazio se u njegovim izvanrednim toplotno-izolacionim svojstvima, koja su Novotnija ubrzo naveli na to da napravi proizvodno postrojenje za EPS-ploče. U Purbahu (Purbach), na jezeru Neusiedler See, izgrađena je 1964. godine još jedna fabrika za EPS-ploče sa godišnjim kapacitetom od preko 30.000 m3, kako bi mogla da zadovolji rastuću potrošnju EPS-a do početka 80-tih godina.\nGodine 1980. rukovodeći suvlasnik kamenoloma i krečane u austrijskom Vopfingu (Wopfing), g-din Fridrih Šmid (Friedrich Schmid), kupuje firmu Nowotny. U to vreme prouzrokovani talas poskupljenja energenata učinio je štednju energije „zakonom“ tog vremena, posebno kada je u pitanju toplotna izolacija. Novotnijeve EPS-ploče su, zbog izvanrednih karakteristika, bile brzo prihvaćene od strane domaćih građevinskih privrednika kao izolacioni materijal visoke vrednosti, tako da su već dve godine nakon preuzimanja firme od strane Fridriha Šmida proizvodni kapaciteti morali biti prošireni.\nNeophodno proširivanje kapaciteta uspelo je firmi Nowotny praktično „sa jednim udarcem“ - preuzimanjem proizvodnje stiropora konkurenta (Dipl. Wng. Wieser) koji je proizvodio stiropor u mestu Pinkafeld. Sa obe proizvodne lokacije (Purbah i Pinkafeld), ukupni godišnji proizvodni kapacitet EPS-a se popeo na 150.000 m³.\nZa postizanje visoko postavljenih ciljeva, preduzeće je investiralo za dve godine oko 4.000.000 € i opremilo sedište u Pinkafeldu modernim proizvodnim postrojenjem, koje se bazira na vakuumskoj tehnologiji i koje omogućava proširenje kapaciteta. U Purbahu je 1990. započela proizvodnja ekstrudiranog polistirena - skraćeno nazvanog XPS. Do tog trenutka, XPS su u Austriji uglavnom prodavali nemački hemijski koncern BASF koji je ovladao tržištem, kao i američki Dow Chemical. Proizvodna tehnologija je bila strogo čuvana poslovna tajna. Obimni istraživački radovi i izmene na proizvodnom postrojenju u Purbahu su na kraju doveli do cilja – stvorene su „pink“ (ružičaste) XPS-ploče! Firma Nowotny je tako postala jedini proizvošač XPS-a u Austriji.\nGodine 1991. Austrotherm Györ, 100%-tna „kćerka“ firme Nowotny, preuzela je fabriku u mađarskom gradu Đeru (Györ). Od tada Austrotherm proizvodi visokokvalitetne EPS izolacione ploče za mađarsko tržište, uz primenu sirovina zapadnoevropskog porekla. Godišnji kapacitet je 1991. godine iznosio oko 100.000 m3 i od tada se kontantno povećavao, sve do današnjih 400.000 m3.\nU okviru 40-godišnjeg jubileja firme, predsednik pokrajine Burgenland, g-din Stiks (Stix), uručuje firmi Nowotny štit sa oblasnim grbom pokrajine\nU leto 1993. godine je u gradiću Osvijećimu (Oswiecim), na jugu Poljske i 40-ak kilometara udaljenom od Katovica (Katowice), osnovana domaća kompanija Austrotherm Oswiecim, kao „joint venture“ sa jednim poljskom proizvođačem sirovina i jednom poljskom trgovinskom kućom. Uz investiciju od 1.600.000 € je u Osvijećimu izgrađeno moderno postrojenje za proizvodnju EPS-a marke „Austrotherm“. Godinšji proizvodni kapacitet je postavljen na 200.000 m3, a inače je reč o regionu Poljske koji obuhvata čak 4 miliona stanovnika.\nKako bi se širom Evrope obezbedio jedinstven nastup na tržištu, preduzeće za izolacione materijale Nowotny se od 1994. brendira i u Austriji kao Austrotherm GmbH.\nPočetkom leta 1995. godine, pušta se u pogon novo XPS proizvodno postrojenje u fabrici u Purbahu. Godišnji proizvodni kapacitet iznosi oko 130.000 m3. Austrotherm time postaje i važan privredni faktor za strukturno slabe regione Purbah i Pinkafeld. Dana 2. oktobra 1995. godine, na jednoj svečanosti, predsednik burgerlandske privredne komore Franc Krepfl (Franz Kröpfl), dodeljuje Austrotherm-u državni grb Republike Austrije za izvanredan kvalitet proizvoda, kao i za zasluge za austrijsku privredu.\nPočetkom novembra 1997. godine i treća Austrotherm-ova fabrika izvan Austrije pušta se u pogon. Na severnom obronku grada Bratislave sagrađeno je visoko moderno EPS proizvodno postrojenje, sa godišnjim proizvodnim kapacitetom od 200.000 m3. I ne samo to – istovremeno su na istoj lokaciji modernizovani i skladištena hala, ali i poslovni kancelarijski prostor.\nAustrotherm je 27. maja 1998. godine dobio od ÖQS-a (austrijsko udruženje za kvalitet) priželjkivani ISO 9001 sertifikat, kao jedan od prvih proizvođača izolacionih materijala u Austriji, a potpuno u skladu sa filozofijom kvaliteta koju ova kompanija zastupa. U veoma kratkom roku su ispunjeni svi zahtevi i pripremne radnje propisane od strane ÖQS-a. Kupci mogu imati apsolutno poverenje u Austrotherm-ove proizvode, kao i u sistem kvaliteta i servisa koji odgovaraju standardima kompanije orijentisane ka budućnosti.\nSertifikat ISO 9001 u rekordnom vremenu\nU mestu Skijernijevice (Skierniewice), između gradova Varšave i Lođa, u julu 1999. godine je puštena u pogon druga po redu poljska fabrika stiropora, nakon čega Austrotherm dospeva među tri najveća proizvođača izolacionih materijala u Poljskoj.\nVrhunskim dostignućima Austrotherm-ovih inženjera postignuto je da se u augustu 1999. godine plasira na tržište nova generacija izolacionih ploča. Primenom vazduha kao sadržaja ćelija, najnoviji proizvod „AUSTROTHERM XPS TOP“ sada odgovara svim ekološkim zahtevima. Veliki deo investicija obuhvatao je istraživanja, razvojnu tehnologiju i ekološki učinak. Izdatak se isplatio: „TOP“ generacija raspolaže odličnim karakteristikama toplotnog zagrevanja, maksimalnom opteretivošću, neosetljivošću na vlagu i potpuno odgovara (sa vazduhom kao glavnim sadržajem ćelije) ekološkim standardima austrijske zajednice „Klimatska unija Austrije“.\nAustrotherm ostvaruje prodor sa CO2-penušavim XPS termoizolacionim pločama\nPeter Šmid (Peter Schmid), koji je od 1993. godine u kompaniji, a od 1996. i prokurista-punomoćnik, dana 1.9.1999. je određen za člana borda direktora u kompaniji. On postaje odgovoran za područja EDV, organizaciju, razvoj proizvoda, kao i za austrijska proizvodna sedišta u Purbahu i Pinkafeldu. Ferdinand Kibaher (Ferdinand Kühbacher), koji je od 1990. godine direktor kompanije Austrotherm GmbH, ostaje i ubuduäe nadležan za područja izvoza, razvojnu strategiju, prodaju, kao i za inostrana proizvodna sedišta u Poljskoj, Mađarskoj i Slovačkoj.\nAustrotherm 1999. godine otpočinje sa pripajanjem rumunskog tržišta. U septembru se pušta u pogon novoizgrađena EPS-fabrika u Bukureštu. Ovim Austrotherm počinje da posluje na perspektivnom tržištu, koje sa 23 miliona stanovnika nudi veliki potencijal rasta. Nova EPS-fabrika je sagrađena na severnoj granici grada Bukurešta, na industrijskom području veličine 12.000 m2. Godišnji proizvodni kapacitet fabrike iznosi čak 400.000m3 termoizolacionih materijala!\nU gradiću Đenđešu (Gyöngyös), nekih 80 km severoistočno od Budimpešte, puštena je u aprilu u pogon druga po redu mađarska fabrika stiropora Austrotherm grupacije. Nova fabrika izolacionih ploča je izgrađena na prostoru od 26.000 m2. Ova fabrika postaje u tom trenutku najmodernija fabrika čitave grupacije, čiji godišnji proizvodni kapacitet iznosi impresivnih 600.000 m3 EPS-a! Sa ovom, kao i sa fabrikom u Đeru, Austrotherm sada raspolaže sa ukupnim godišnjim proizvodnim kapacitetom u Mađarskoj od čak 1.000.000 m3 EPS-a!\nU avgustu 2003. godine otvorena je nova, veoma moderna fabrika stiropora u Valjevu, 80 km jugozapadno od Beograda. Nova fabrika je izgrađena u industrijskoj zoni, na površini od 12.000 m² i opremljena je najnovijom proizvodnom tehnologijom „Made in Austria“. Ova EPS fabrika je predviđena za godišnji proizvodni kapacitet od 400.000 m3 i u završnoj fazi izgradnje zapošljavaće 40 radnika.\nU Sofiji je 2004. godine započeta izgradnja fabrike za proizvodnju izolacionih materijala od ekspandiranog polistirena (stiropora). I ova fabrika je opremljena proizvodnom tehnologijom "Made in Austria". Fabrika je predviđena za godišnji proizvodni kapacitet od 400.000 m3.\nU junu 2006. godine otvorena je druga po redu fabrika stiropora u Rumuniji - u mestu Horija (Horia), na severoistoku zemlje. Lokacija ove fabrike je izuzetno povoljna za izvoz materijala na tržišta Ukrajine i Moldavije. Dve godine kasnije, na istoj lokaciji će biti otvoren i pogon za proizvodnju XPS-a.\nDruga po redu EPS-fabrika u Rumuniji, a od 2008. i XPS-pogon\nU Bihaću, gradu na severozapadu zemlje, osniva se domaća kompanija Austrotherm BH d.o.o, koja se najpre bavi uvozom termoizolacionih materijala „Austrotherm“ iz Austrije i Srbije. Potom se kreće u izgradnju fabrike stiropora u Bihaću i u aprilu 2008. godine je ona završena i puštena u pogon. Reč je o investiciji vrednoj 5.000.000 €, a veoma dobra geografska pozicija Bihaća omogućava jednostavne i kvalitetne izvozne aktivnosti u Hrvatsku, pa i u Sloveniju.\nJako burna poslovna jesen 2008. godine: Austrotherm najpre otvora u Turskoj, u predgrađu megalopolisa Istanbula , fabriku za proizvodnju stiropora. Na ovu investiciju (5.000.000 €) se kompanija odlučila s obzirom da je reč o velikom i mnogoljudnom tržištu, gde samo grad Istanbul ima 15 miliona stanovnika. Istovremeno u Bugarskoj, u gradiću Aitosu na Crnom moru, otvara se 2. po redu Austrotherm-ova fabrika EPS-a u Bugarskoj. I to nije sve - u oktobru iste 2008. godine se otvara treća po redu fabrika EPS-a u Mađarskoj, u gradu Seksardu (Szekszard). I u Seksardu je reč o investiciji od 5.000.000 €, a godišnji prozivodni kapacitet fabrike iznosi 400.000 m3.\nAustrotherm pojačava svoje poslovne aktivnosti u Slovačkoj preuzimanjem 100%-tnog vlasništva nad kćerkom-kompanijom sa sedištem u Bratislavi.\nU 2010. godini je u obe austrijske fabrike uloženo 7.700.000 € u razvoj novih proizvoda i proizvodnje, i to na sledeći način: Prodaja proizvoda Austrotherm EPS AF PLUS (stiropor sa primesama grafita) se povećala za 23% u Austriji. To je iniciralo investiciju od 3,2 miliona evra u proizvodni pogon za proizvodnju sivih Austrotherm EPS ploča u Pinkafeldu. U isto vreme se u Purbahu investirala suma od 4,5 miliona evra u proširenje proizvodnih kapaciteta fabrike, pre svega zbog povećane potrebe za proizvodnjom ploča Austrotherm XPS 50 i Austrotherm XPS 70 (ploče koje su otporne na izuzetno visoka pritisna opterećenja). Naša "majka"-kompanija u Austriji je iste godine odlikovana nagradom pokrajine Burgenland za pronalazak "Klebe Anker Duplex". Reč je o posebnom ankeru koji se koristi za pričvršćivanje fasadnih termoizolacionih ploča u tzv. "WDVS" (nemačka skraćenica), odnosno "demit"-sistemu na konstruktivnim spoljnim zidovima građevinskog objekta. Nagrada je kompaniji dodeljena u kategoriji "velika preduzeća". Naposletku, iste godine u Zagrebu (Hrvatska) se osniva kompanija koja će uvoziti i na tržištu Hrvatske plasirati proizvode Austrotherm-a nastale u fabrikama u Austriji, BiH i u Srbiji.\nU prvoj polivini 2012. godine Austrotherm preuzima fabriku stiropora u gradiću Šamcu, na severoistoku Bosne i Hercegovine. Na taj način postaju realne izvozne aktivnosti i u istočne delove susedne Hrvatske, pre svega u oblast Slavonije. Sem toga, ove godine je investirano čak 8.000.000 € u energetski efikasnu optimizaciju proizvodnje u austrijskim fabrikama u Pinkafeldu i Purbahu.\nU mestu Vitenberge (Wittenberge), na severu Nemačke, otprilike na ruti između Berlina i Hamburga, podiže se Austrotherm-ova nova XPS-fabrika. U junu mesecu iste godine, u Austriji, generalni direktor kompanije Peter Šmid dobija posebno odlikovanje od strane predsednika pokrajine Brandenburg, g-din Hansa Nisla (Hans Niessl), as povodom 60-godišnjice postojanja kompanije, koja je grandiozno proslavljena u zamku u Viner Nojštatu (Wiener Neustadt). Iste godine, u mestu Turgutlu u regionu grada Izmira (zapadna Turska), otvara se 2. po redu EPS-fabrika u Turskoj.\nXPS fabrika u Nemačkoj / Jubilej 60 godina Austrotherm GmbH / Druga po redu EPS-fabrika u Turskoj\nAustrotherm potpisuje diplomu izdatu fabrici stiropora u Pinkafeldu\nAustrotherm uvodi ISO 14001 (sistem menadžmenta kvaliteta u vezi sa zaštitom životne sredine), odnosno ISO 50001 (sistem menadžmenta kvaliteta u vezi sa korišćenjem eneegije). Kompanija pristupa udruženju IG Passivhaus Deutschland (nemačko udruženje za promociju izgradnje pasivnih kuća).\nDana 01.01.2016. Gerald Princhorn postaje jedini generalni direktor Austrotherm GmbH, a samim tim i grupacije Austrotherm. Peter Šmid, suvlasnik koncerna „SIH“ i dotadašnji takođe generalni direktor grupacije, preuzima novu funkciju u novoformiranom savetodavnom organu unutar koncerna. U Nemačkoj funkcije generalnih direktora tamošnje kompanije (Austrotherm Dämmstoffe GmbH) ravnopravno preuzimaju Aleksandar Ziner i Lars Peter.\nU nemačkom Vitenbergeu se sprovodi investicija od 7.000.000 €, sa kojom se povećava obim proizvodnje, proširuju proizvodni kapaciteti tamošnje XPS-fabrike, a u isto vreme se otvara i 10 novih radnih mesta. U novembru iste godine, Austrotherm u Rumuniji otvara svoju 3. fabriku stiropora.\nProširenje proizvodnih kapaciteta u Nemačkoj, otvaranje treće EPS-fabrike u Rumuniji


VRAĆA SE VELIKAN: Bosna ponovo u eliti, pravi se tim za ozbiljne domete! – Balkan-Handball.com\nHome / Balkan / Bosna i Hercegovina / VRAĆA SE VELIKAN: Bosna ponovo u eliti, pravi se tim za ozbiljne domete!\nVRAĆA SE VELIKAN: Bosna ponovo u eliti, pravi se tim za ozbiljne domete!\nSarajevski velikan, RK Bosna, vratio se u elitu nakon tri godine igranja Federalne lige grupa Jug. U sezoni za nama, „Studenti“ su ostvarili 20 pobeda iz isto toliko mečeva.\nIako je sezona završena, radno je u sedmorostrukom prvaku države. Nakon što su nove ugovore potpisali Faruk Vražalić, Kenan Mutapčić i Emir Omanović, klub je kaparisao bh. reprezentativca i jednog od najboljih levih bekova lige Eda Mehinagića. Međutim, to nije jedini indikator visokih ciljeva nekadašnjeg učesnika EHF Lige šampiona.\nUprava na čelu sa predsednikom Fuadom Malagićem produžila je saradnju sa kapitenom ekipa, a nekada i kapitenom nacionalnog tima, Muhamedom Toromanovićem, a kao „šlag na tortu“ stigla je vest da se u klub vratio Adnan Harmandić. Prekaljeni as koji je već ostavio dubok trag u klubu tokom perioda kada je Bosna bila značajan faktor i na evro sceni, do novembra prošle godine bio je igrač-trener u Bosni iz Visokog.\nHarmandić je u domovini igrao još za Čelik iz Zenice i Izviđač, a tokom pečalbarske karijere igrao za Gorenje, Silkeborg, Veclar i Koburg.\nAdnan HarmandićRK Bosna Sarajevo\n← Prethodni članak Radojković i naredne sezone u Trimo Trebnju\nNaredni članak → Sva tri Dujšebaeva, Volf i Turna dobili dugoročne ugovore u Kielceu\nHarmandić završio igračku karijeru, ali i trenerski mandat u Visokom!\nPremijer liga BIH: Vogošća bolja od Bosne\nBašić zamenio Korkarića na klupi sarajevske Bosne


pravosudje Archives » Radio Krajina\nHome / Tag Archives: pravosudje\nMektić: Ne interesuje me ko je bošnjački, hrvatski ili srpski kadar, dajte da spasimo BiH\nAugust 15, 2017\tVijesti 0\n“Nemamo pravosudnog sistema i zato smo razvaljena država. Ništa ne funkcioniše u ovoj državi jer nemamo trećeg stuba vlasti, pravosuđa, poručio je na današnjem obraćanju medijima”, ministar sigurnosti BiH Dragan Mektić. Mektić je na početku konferencije za medije komentarisao rad pravosuđa i prijetnje koje su upućene na njihov račun, kazavši ...\nMektić bez dlake na jeziku: Imamo sudije u bjekstvu, a kriminalce na slobodi\nDecembar 23, 2016\tVijesti 0\nMinistar bezbjednosti Dragan Mektić ocjenio je u intervju u emisiji ‘Tačka na 7’ na N1 televiziji skandaloznom i nerazumnom odluku sudskog vijeća da se Alija Delimustafić, protiv kojeg se vodi istraga zbog teških inkriminacija, pusti na privremenu slobodu a potom pobjegne. “Imamo sudije u bjekstvu, tužioce u protvoru, kriminalce na ...\nGovedarica: Vanredna sjednica u parlamentu BiH o reformi pravosuđa ili referendum!\nDecembar 5, 2016\tVijesti 0\n“Tražićemo da se razgovara o reformi Suda BiH, Tužilaštva BiH i Visokog sudskog i tužilačkog savjeta BiH”- rekao je Govedarica Vukota Govedarica, predsjednik SDS-a, rekao je danas novinarima u Istočnom Sarajevu da će ova stranka zatražiti vanrednu sjednicu Parlamentarne skupštine BiH o reformi pravosuđa u BiH. “Tražićemo da se razgovara ...


Srpski reprzentativac Aleksandar Mitrović raspucao se posle dolaska u Fulam na šestomesečnu pozajmicu iz Njukasla. Na poslednjih osam šest meeva u Čempionišipu, popularni MitroGOL je postigao...\nŠta je rekao Jokanović za novu rapsodiju Mitrovića?\nŠest mečeva - osam golova, fantastičan je učinak Aleksandra Mitrovića u poslednjih mesec dana u dresu Fulama. Posle nove pobede u Čempionšipu protiv Prestona - 2:1, uz oba gola nekadašnjeg...\nMitroGOL ne staje, nova dva gola, pobedonosni u 92. minutu! (VIDEO)\nSrpski reprezentativac Aleksandar Mitrović ne planira da se zaustavi. Napadač Fulama postigao je sedam golova u dresu novog kluba na poslednjih pet mečeva, a ekipa sa Krejven Kotidža slavila je...\nAleksandar Mitrović se raspucao, postigao je pet golova na poslednja četriri meča za Fulam, koji je u sjajnoj formi i koji ima šanse da se direktno plasira u Premijer ligu. Razloga za...\n21:39 >> 22:41\nSrpski reprezentativac Aleksandar Mitrović nastavlja da rešeta u Čempionšipu. Napadač Fulama postigao je dva gola u pobedi ekipa Slaviše Jokanovića na "Krejven Kotidžu" protiv Šefild...\nProtekle nedelje Aleksandar Mitrović je postigao dva gola za Fulam, koji igra sve bolje i bori se za drugo mesto koje vodi u Premijer ligu naredne sezone. Trener ekipa sa "Krejven Kotidža" Slaviša...\nGolčina Mitrovića, Srbin srušio lidera (VIDEO)\nProtekle nedelje Aleksandar Mitrović je na meču protiv Bristol Sitija u gostima postigao prvenac u dresu Fulama, a posle prvog postigao je i drugi gol za londonski klub, koji se bori za ulazak u...\n21:23 >> 22:42\nSrpski fudbalski reprezentativac Aleksandar Mitrović na zanimljiv način opisao je kako je poslednjeg dana prelaznog roka u dramatičnom finišu stigao na pozajmicu u engleskog drugoligaša Fulam i...


Goran Rakić, Foto: Marina Lopicic\nGoran Rakić poručio je danas da će pozvati sve predstavnike srpskog naroda da napuste institucije na Kosovu ukoliko presuda bivšem kosovskom ministru Ivanu Todosijeviću postane pravosnažna\nObjavljeno: 05.12.2019. 16:38h\nOn je na koferenciji za novinare naveo da će ukoliko ostane ta presuda na snazi i bude potvrdjena na višoj instanci pozvati sve srpske predstavnike da napuste svoja radna mesta u pravosuđu, policiji, tužilaštvu i drugim institucijama.\nRakić je rekao da će današnji dan biti upamćen kao crno slovo pravosudja na prostoru Kosova i istakao da je Srbima oduzeto pravo na govor, pravo na slobodu mišljenja i istinu.\nPotpredsednik Srpske liste Igor Simić rekao je da se čeka reakcija medjunarodnih predstavnika.\nOn je ocenio da je sudski proces u slučaju Ivana Todosijevića pritisak koji predstavlja institucionalno nasilje prema srpskim političkim predstavnicima.\nSimić je kazao da se Srpska lista i svi njeni članovi trude da budu "deo rešenja , a ne deo problema", ali da sve što se dešava u prethodnih nekoliko meseci "povtrdjuje strahovanje" da niko ne želi da ih vidi kao partnere u budućnosti, već da "lažnim optužbama eliminišu svakog ko je spreman da se bori za interese srpskog naroda".\nBivši ministar administracije i lokalne samouprave u Vladi Kosova Ivan Todosijević osudjen je danas u Osnovnom sudu u Prištini na dve godine zatvora zbog "podsticanja na nacionalnu, rasnu, versku mržnju, nemir ili netoleranciju".\nTodosijevićev advokat Nebojša Vlajić je rekao za portal Kossev da je bivši ministar osudjen zbog izjave koju je dao u Zvečanu povodom 20. godišnjice NATO agresije na SRJ.\n- Činili su zločine pre NATO agresije, ubijali dobre srpske domaćine na svom radnom mestu. Svoj krvavi pir nastavili su i tokom agresije, a nakon toga i dolaskom takozvane mirovne misije na Kosovo i Metohiju - rekao je još Todosijević čiji advokat je najavio žalbu na presudu.\nKosovoGoran RakićIvan TodosijevićPredsednik Srpske listePravosnažna presudaSrpski narodKosovski ministar


Super ponuda – “TeenZ” paket sa kombinovanim načinom plaćanja - BH Telecom d.d. Sarajevo\nBH Telecom d.d. Sarajevo > Usluge > Super ponuda – “TeenZ” paket sa kombinovanim načinom plaćanja\n31.12.2020. Dalibor Ilić Usluge, Obavještenja\nU mobilnu ponudu BH Telecoma od 1. januara 2021. godine uvodi novi “TeenZ” paket.\nNovi „TeenZ“ paket namijenjen je osobama mlađim od 18 godina, srednjoškolcima i učenicima viših razreda osnovne škole (od petog do devetog), koji imaju potrebu za korištenjem većih količina mobilnog interneta.\nKorištenje „TeenZ“ paketa je ograničeno na jedan priključak po korisniku – maloljetnoj osobi.\nUgovor za korištenje „TeenZ“ paketa zaključuje roditelj/staratelj maloljetne osobe.\nPrilikom podnošenja zahtjeva za korištenje „TeenZ“ paketa, roditelj/staratelj je obavezan dostaviti na uvid izvod iz matične knjige rođenih za maloljetnu osobu koja će koristiti „TeenZ“ paket.\nBudući korisnici novog „TeenZ“ paketa imaju mogućnost kao i drugi kombinovani paketi zaključivati ugovorni odnos na 24 mjeseca uz ostvarenje veće količine saobraćaja. Također, korisnici mogu kupovati asemblirane/komisione usluge (telefoni, tableti, laptopi, pametni satovi i dr.), uz obavezan ugovorni odnos od12/24 mjeseca.\nNaziv paketa Cijena i sadržaj osnovni paket\n„TeenZ“ (za osobe do 18 godina starosti) Cijena: 15 KM (sa PDV-om)/mjesečno\n3 GB mobilnog interneta (na Flat principu, uz obaranje brzine na 64 Mbps nakon potrošene količine)\n200 jedinica (besplatne minute i SMS-ovi) za pozive/SMS prema 2 Naj broja (npr. roditelji) sa uspostavom poziva od 0,10 KM sa PDV-om\nplus 5 KM na bonus računu (za pozive/SMS prema fiksnim i mobilnim mrežama u BiH i dokupe saobraćaja)\nmogućnost dopune prepaid računa (za sve vrste saobraćaja)\nNeograničen pristup Facebooku Instagramu i Tik-Tok aplikaciji\nNaj brojevi: iz mobilne mreže BH Telecoma. Obračunska jedinica: 60 sekundi\nUz ugovor na 24 mjeseca dobija se 6 GB internet saobraćaja.\nNovčani bonus za korišteni paket usluge sa kombinovanim načinom plaćanja se može iskoristiti za sljedeće vrste saobraćaja iz BH Mobile mreže:\nZa pozive prema fiksnim i mobilnim mrežama u BiH,\nZa pozive prema Naj brojevima,\nZa slanje SMS, MMS poruka prema mrežama u BiH,\nZa slanje SMS, MMS poruka prema Naj brojevima.\nU mjesečnu naknadu paketa usluge sa kombinovanim načinom plaćanja uključen je neograničen mobilni internet unutar BH Mobile mreže, to jeste, određena količina mobilnog interneta u skladu sa karakteristikama paketa, po maksimalnoj mogućoj brzini prijenosa podatka, te nakon toga nastavak korištenja po maksimalnoj brzini od 128 kbps, bez dodatne naplate po potrošnji.\nKorisnici „TeenZ“ paketa imaju mogućnost dokupa mobilnog interneta iz ponude BH Telecoma namijenjenih za korisnike sa kombinovanim načinom plaćanja.\nMaksimalna moguća brzina prijenosa podataka unutar BH Mobile mreže koju korisnik može ostvariti kod korištenja mobilnog interneta, ovisi o lokaciji, raspoloživosti BH Mobile mreže, korištenoj pristupnoj tehnologiji i terminalnoj opremi korisnika.\nJedinica mjere korištenja mobilnog internet saobraćaja iz BH Mobile mreže je 1 kB.\nKorisnici „TeenZ“ paketa imaju mogućnost besplatnog korištenja Facebooka, Instagrama i Tik-Tok aplikacija.\nNeiskorišteni novčani bonus se ne prenosi u naredni obračunski period.\nProvjera stanja prepaid računa vrši se: kroz meni Moj vodič (*110#), putem USSD kodova, SMS poruke, preko WEB portala i putem aplikacije Moj BH Telecom.\nUSSD kodovi za provjeru stanja računa:\nProvjera stanja novčanog bonusa: *106#\nProvjera stanja mobilnog interneta uključenog u paket: *108*1#\nProvjera stanja besplatnih jedinica prema Naj brojevima: *101#\nPutem aplikacije Moj BH Telecom.


Podrška ruralnom razvoju | M novine Sremski informativni portal\nM novine Sremski informativni portal > Poljoprivreda > Podrška ruralnom razvoju\nMinistarstvo poljoprivrede prethodno je dalo saglasnost za mere koje je usvojilo Opštinsko veće opštine Inđija na sednici održanoj 18. aprila, a koje se tiču podrške ruralnom razvoju opštine Inđija za 2017. godinu.\nKako bi se svim zainteresovanim poljoprivrednicima približili uslovi za dobijanje raznih vrsta subvencija u narednom periodu biće održani sastanci po mesnim zajednicama inđijske opštine.\nIvana Pejović Ševrt, v.d direktora Agencije za ruralni razvoj opštine Inđija (ARRI) ističe da je Opština Inđija ove godine opredelila 24 miliona dinara iz budžeta za razvoj i podršku ruralnom razvoju.\n– Doneli smo nekoliko mera kako bismo pomogli našim poljoprivrednicima, a to su finansiranje veštačkog osemenjavanja, sufinansiranje kamate za kredite poljoprivrednika, nabavka priključne mehanizacije i osiguranje useva – kaže Pejović Ševrt i dodaje da će sve pomenute mere poljoprivrednicima biti predočene na najavljenim sastancima koji će biti održani u svim selima inđijske opštine.\n– Poljoprivrednici će na sastancima od zaposlenih u našoj Agenciji dobiti sve neophodne informacije, a ujedno ćemo moći da rešimo eventualne nedoumice koje imaju – kaže v.d direktora ARRI i dodaje da će putem SMS poruka biti pravovremeno informisani o mestu i vremenu održavanja pomenutih sastanaka.\nTakođe, zainteresovani poljoprivrednici sve potrebne informacije o detaljima konkursa za subvencije mogu dobiti i u Agenciji za ruralni razvoj opštine Inđija.


Merkelova je apelovala na građane u, kako se smatra, njenoj poslednjoj nedeljnoj video poruci, dva dana nakon što su savezni i državni lideri doneli odluku o nizu mera koje imaju za cilj da prekinu talas zaraze korona virusom, preneo je AP.\nMerama je predviđeno da nevakcinisani građani ne mogu da kupuju u prodavnicama u kojima se prodaje neesencijalna roba, da odlaze u restorane, u sportske i kulturne objekte.\n- Svako od njih iza sebe ostavlja porodice ili prijatelje, zapanjeni, bez reči i bespomoćni - rekla je Merkelova u video poruci. Ovo je tako gorko, ali se moze izbeći - naglasila je ona.\n- Sa efikasnim i bezbednim vakcinama, ključ za ovo imamo u našim rukama - dodala je Merkelova.\nOna je ponovila molbu Nemcima da ozbiljno shvate virus, istakavši da nova varijanta omikron izgleda da je još zaraznija od prethodnih.\n- Vakcinišite se, bez obzira da li je u pitanju prva vakcinacija ili treća. Svaka vakcinacija pomaže - rekla je Merkelova.\nNajmanje 68,9 odsto Nemaca je u potpunosti vakcinisano protiv korona virusa, što je manje od vladinog cilja od minimalne stope vakcinisanih od 75 procenata.\nBroj nevakcinisanih stanovnika smatra se ključnim faktorom u porastu novozaraženih poslednjih nedelja u Nemačkoj.\nPredsednički izbori u Italiji zapali su u petak u ćorsokak nakon što je pokušaj partija desnog centra da nametne svog kandidata završio neuspehom, a odnosi između glavnih političkih blokova dodatno su zakomplikovani.


Stanojević: Raduju me bodovi, igra je mogla da bude i bolja\nTrener fudbalera Partizana Aleksandar Stanojević izjavio je večeras da je zadovoljan pobedom protiv domaćeg Borca u Čačku, ali da u većem delu utakmice njegova ekipa nije uspevala da nametne svoj stil igre.\nŠef stručnog štaba prvaka Srbije istakao je da je bilo teško igrati protiv ekipe koja se brani tako dobro kao Borac.\n"Borac je bio dobar u defanzivi, a oni su nam svesno prepustili posed lopte. Nije nam uspevalo da prođemo ni kroz sredinu ni po bokovima, Teško je igrati protiv tako dobro organizovanih ekipa", zaključio je Stanojević.\nTrener Borca Nenad Milovanović naveo je da Partizan zasluženo pobedio i da je njegovoj ekipi u pojedinim sitacijama nedostajala koncentracija.\n"Pokušali smo da naporavimo dobar blok ispred svog gola i tome smo uspevali u većem delu utakmice. Imali smo nekoliko kontranapada u prvom poluvremenu, a zatim je Kleo dao gol nakon što nam je pala koncentracija. To je verovatno i presudilo utakmicu", rekao je Milovanović.


Lorenzo je povukao prvi potez | TRKE.rs\nJorge Lorenzo je nastavio borbu za titulu završivši prvi dan trkačkog vikenda u Maleziji na prvom mestu. Njegov glavni konkurent za titulu, Valentino Rossi prva dva treninga završio je na petoj poziciji.\nNa previsokih 47 stepeni, koliko je iznosila temperatura tokom drugog slobodnog treninga, Španac je odvezao najbži krug sa vremenom 2’00.246 i time oborio Pedrosino najbrže vreme s prvog treninga. Pedrosa je bio svega 0,047 sekundi sporiji od Lorenza, dok je njegov timski kolega Marc Marquez dan završio na trećem mestu uz zaostatak od 0,226 sekundi.\nAndrea Iannone je na Ducatiju nastavio dobre vožnje nakon Australije i prvi dan je završio na četvrtom mestu. Iako je doživeo pad tokom treninga, Italijan se vratio i postavio vreme samo 0,014 sekundi sporije od Marqueza.\nDoktor je tokom treninga testirao nekoliko podešavanja motocikla, tako da je delovalo kao i da ne juri vreme. Šestotstruki pobednik na ovoj stazi nije zabeležio pobedu od kada je njegov veliki prijatelj Marco Simoncelli izgubio život baš na ovom mestu.\nCal Crutchlow je i ovog puta bio najbrži vozač na satelitskom motoru zabeleživši šesto vreme na kraju dana. Suzukijevi vozači se žale na nedostatak snage koja im nedostaje na dva dugačka pravca, ali to nije sprečilo Espargara da stigne do sedme pozicije.\nAndrea Dovizioso je dan završio na osmom mestu, ispred Scotta Reddinga koji je trening završio na devetom mestu i Danila Petruccia na poziciji 10.\nRossiju novi rekord – Najviše GP startova ikada


Dan Republike Srpske (RS), koji je Ustavni sud još prije više od dvije godine proglasio neustavnim, i ove godine svečano je obilježen između ostalog i velikim defileom u Banjaluci.\nNa 'Dan RS' poruke o samostalnosti i srpskom jedinstvu\nAnalitičari kažu da će proslava neustavnog praznika između ostalog poslužiti i u predizborne svrhe, ali i da je to očigledan primjer dobro osmišljenog koncepta otpora državi Bosni i Hercegovini.\nKljučni je problem nepostojanje pravne države, jer je samo u takvoj situaciji moguće protiviti se institucijama države.\nSvečani defile uprkos neustavnosti\nUz defile policije, lovačkih društava i brojnih kulturnih i sportskih institucija, okićene centralne gradske ulice entitetskim zastavama i govore entitetskih zvaničnika Republika Srpska proslavila je praznik koji je Ustavni sud proglasio neustavnim.\nTako nešto može da se dogodi samo u državama u kojima se institucije ne poštuju, a termin pravna država ne postoji, ocjenjuje profesor Esad Bajtal, dodajući da to nije nikakva novost u Bosni i Hercgovini.\n"Sada je problem kada će ta pravna država doći. A to ne zavisi od nas, ne od građana Bosne i Hercegovine, već od međunarodne zajednice, koja je BiH stvorila ovakvu kakva je upravo tim Dejtonskim sporazumom. Ima načina da to uradi da ovo drušvo funkcioniše na isti onaj način i isti onaj modus na koji funkcionišu države međunarodne zajednice. Mislim na demokratske, civilizirane države gdje se poštuju zakoni, gdje vladaju zakoni, a ne ljudi i ne njihovi kaprici", kaže Bajtal.\nBanjaluka spremna da slavi, BiH ne priznaje\nZa kolumnistu iz Banjaluke Dragana Bursaća, direktan razlog ovogodišnje proslave Dana Republike Srpske su izbori. Taj dan se koristi za promociju i samopromociju entitetskih političkih zvaničnika.\nBursać primjećuje da na ovogodišnjoj proslavi nije bilo predsjednika Srbije, te da je patrijarh Irinej u svojoj izjavi bio okrenut više Rusiji.\n"Što na neki način ukazuje i sugeriše da se Republika Srbija, ajde da kažemo ne direktno, ali indirektno orgađuje od ovakvih nelegalnih svetkovina. Pa onda vam ovo dođe kao neka usamljena nelegalna žurka koju mi plaćamo svojim poreskim parama", objašnjava Busać.\nAnalitičar iz Banjaluke Velizar Antić kaže da su tenzije oko proslave Dana RS ove godine mnogo manje, vjerovatno, po njegovom mišljenju, i zbog činjenice da u paradi oragnizovanoj tim povodom ove godine nisu učestvovali pripadnici Oružanih snaga BiH, a koji dolaze iz RS. I Antić vjeruje da se proslava entitetskog dana koristi u predizborne svrhe.\n"Znači za deset mjeseci nas očekuju izbori, tako da sve što se radi, radi se sa tim ciljem i u svrhu tih izbora. Tako da definitivno se to koristi i u svrhu predizborne kampanje", navodi on.\nUstavni sud je ocijenio da je proslava Dana RS-a 9. januara diskriminišuća po građane tog bh. entiteta koji nisu Srbi, jer se na taj dan obilježavala i krsna slava RS-a - Sveti arhiđakon Stefan.\n"U ovom dijelu Bosne i Hercegovine postoje i oni koji se ne slažu sa tim da se ovdje država BiH minimizira ili negira, a to je da se ne poštuje odluka Ustavnog suda o nelegalnosti, odnosno neustavnosti 9. januara kao dana ovog entiteta, koji mi kao građani ovog entiteta ne prihvatamo", kaže bivši načelnik Opštine Srebrenica Ćamil Duraković.\nUstavni sud BiH je krajem 2015. godine osporio odredbe Zakona o praznicima RS-a prema kojima se 9. januar proslavlja kao Dan Republike i ta odluka Ustavnog suda Bosne i Hercegovine je objavljena u Službenom glasniku RS-a.\nU RS-u je 25. septembra 2016. održan, takođe od Ustavnog suda BiH osporeni referendum na kojem su se građani izjasnili da podržavaju da se 9. januar i dalje obilježava kao Dan RS-a, a mjesec dana kasnije, 25. oktobra 2016. godine, Narodna skupština RS-a je usvojila Zakon o Danu RS-a. Prema novom zakonu, Dan Republike se obilježava i praznuje kao sekularni praznik i nema obavezujući karakter.


Gradonačelnik: Istrage nisu moj posao Banjaluka.com\nGradonačelnik: Istrage nisu moj posao\nGradonačelnik Banjaluke Igor Radojičić istakao je da je primarni interes grada zaštita svojine, a da policija treba da istraži da li je neko nešto skrivio.\n“Interesuje me da Grad zaštiti svoju imovinu i položaj, a drugi je zadužen i prima platu da vrši istragu, ako je neko napravio krivično djelo”, rekao je Radojičić novinarima u Banjaluci na pitanje da li će podnijeti krivičnu prijavu protiv dosadašnjeg zamjenika pravobranioca u Banjaluci Mirka Stojčinovića.\nOn je dodao da ne treba očekivati da će se gradonačelnik, između ostalog, baviti istraživanjem, niti ga to interesuje.\nRadojičić je naveo da je primarni interes grada zaštita svojine, kao i da je nebitno ko je personalno pravobranilac, a ko zamjenik sa sjedištem u Banjaluci.\n“Za nas je bitno da radi svoj posao, da ima komunikaciju sa gradom, jer je obavezan zastupati grad”, pojasnio je Radojičić.\nGovoreći o potencijalnoj zamjeni lokacije za izgradnju tržnog centra u ovom gradu, on je pojasnio da je pokrenut postupak izmjene nekoliko regulacionih planova koji obuhvataju gradsku zonu, kao i da Grad razgovara sa investitorima o zajedničkom interesu da se zamijene lokacije.\n“Za sada postoji spremnost obje strane, u načelu postoji interesovanje za dogovor o zamjeni lokacije za park i centralno spomen-obilježje za neku drugu lokaciju koja je u vlasništvu grada i koja je imovinski čista”, pojasnio je Radojičić.\nOn je istakao da na velikom dijelu Paskuline ciglane, koja je potencijalna lokacija za izmještanje izgradnje tržnog centra, Grad ima svoje uknjiženo vlasništvo.\nOsvrćući se na refinansiranje gradskog duga, gradonačelnik je rekao da je u toku međunarodni tender za izbor najpovoljnijeg ponuđača za refinansiranje gradskog duga u iznosu od 73 miliona KM koji je otvoren do 31. marta.\n“Cilj je da se sada veliko opterećenje na godišnjem nivou koje iznosi i do 22 miliona KM rasporedi na desetogodišnji period, sa godišnjim otplatnim planom od 11 miliona KM. Time bismo u gradskom budžetu oslobodili znatna sredstva za druge komunalne, infrastrukturne i razvojne namjene“, pojasnio je Radojičić.\nOn je dodao da Grad ima kontakte sa dosta finansijskih institucija.


Crypto.com i Silvergate omogućavaju institucijama da kupuju i prodaju kriptovalute za dolare (USD) – Kripto.ba\nCrypto.com i Silvergate omogućavaju institucijama da kupuju i prodaju kriptovalute za dolare (USD)\nSilvergate je glavna kripto banka poznata po tome što pomaže u lansiranju El Salvadorovog kripto novčanika Chivo.\nGlavna berza kriptovaluta Crypto.com nastavlja da proširuje svoja kripto rješenja novim partnerstvom sa kalifornijskom državnom bankom Silvergate.\nCrypto.com je u utorak objavio da sarađuje sa Silvergateom kako bi omogućio institucionalnim klijentima da deponuju i povuku se sa berze koristeći američki dolar (USD).\nPrema saopštenju, bankovni transferi na i sa berze Crypto.com sada su dostupni institucionalnim investitorima. Uz pomoć Silvergate-a, institucionalni klijenti mogu da prenose USD između svojih bankovnih računa i Crypto.com bez ikakve naknade.\nNova funkcija je omogućena preko Silvergate Exchange mreže. To je platforma za plaćanje koja korisnicima omogućava da trenutno šalju američke dolare u bilo koje doba dana. Ova funkcija će biti dostupna institucionalnim klijentima na svim dostupnim tržištima, navodi se u saopštenju.\nSuosnivač i izvršni direktor Crypto.com Kris Marszalek rekao je da je nova funkcija „veoma tražena“ i da podržava viziju kompanije da ubrza prelazak svijeta na kriptovalute. „Uzbuđeni smo što radimo sa Silvergate-om kako bismo našim institucionalnim klijentima pružili dodatno rješenje za uključivanje/isključivanje rampe“, dodao je on.\nKao što je ranije objavljeno, Crypto.com radi sa izdavačem stabilnih kovanica USD (USDC) Circle kako bi obezbedio depozite i povlačenja u USD na svojoj platformi.\nCrypto.com je pokrenuo isplate putem bankovnih transfera u USD za institucionalne klijente u više od 60 zemalja preko Circle API-ja u avgustu. Berza je ranije bila u partnerstvu sa Circleom kako bi omogućila depozite u USD i USDC transfere za korisnike u više od 30 zemalja.\nSilvergate je kripto-fokusirana banka poznata kao izdavalac Facebook-ove digitalne valute Diem USD, koja još nije pokrenuta, i menadžer njene rezerve. Banka je takođe pomogla u pokretanju bitcoin (BTC) novčanika Chivo u El Salvadoru koji podržava vlada, djelujući kao odgovorno lice za olakšavanje transakcija Chivo-a u američkim dolarima.


Održan drugi sastanak projektnog tima NeoLIFE - OGLASNA TABLA - INFO\n20 јуна, 2019 0336\nU okviru projekta NeoLIFE koji se realizuje kroz program prkeogranične saradnje Srbija – Bosna i Hercegovina, 18.06.2019. godine u Tuzli održan je drugi sastanak projektnog tima u kojem su učešće uzeli predstavnici svih projektnih partnera.\nBila je ovo prilika da se projektni tim upozna sa stepenom realizacije aktivnosti koje su sprovedene u prvih pet meseci projekta. Takođe, usaglašene su izmene u vremenskom planu projekta, te dogovorena dinamika izvođenja aktivnosti u narednom kvartalu.\nProjektni tim će u narednom periodu, između ostalog, raditi i na pripremi Srednjeročnog projektnog izveštaja. Sledeći sastanak projektnog tima će se održati u septembru, u opštini Milići.\nKajsija: Čudo među voćkama koje ne goji, sprečava nastanak karcinoma, usporava starenje


Orbanov trijumf, zebnja građanskog društva - Dijalog.net\nNaslovna Politika Evropska unija Orbanov trijumf, zebnja građanskog društva\nOrbanov trijumf, zebnja građanskog društva\nBudimpešta, 10. april, 2018. – Mađarski premijer Viktor Orban je na parlamentarnim izborima odneo ubedljivu pobedu koja je obradovala druge evropske nacionaliste, ali i izazvala zebnju mnogih organizacija građanskog društva, nagoveštavajući nove sporove s Briselom.\nNajviši evropski zvaničnici čestitali su Orbanu, uz poziv na očuvanje jedinstva EU i zajedničkih vrednosti.\nPosle kampanje koja je bila otvoreno antiimigrantska, skoro konačni rezultati pokazuju da je Orbanova partija Fides osvojila gotovo polovinu glasova (48,8%). To će mu obezbediti dvotrećinsku većinu u parlamentu i neograničene zakonodavne mogućnosti da sprovede transformaciju te zemlje u ono što Orban zove "iliberalnu demokratiju".\nU obraćanju pristalicama posle izbora 8. aprila, Orban je rekao da je pobeda, koja mu je donela četvrti mandat, dala Mađarima "mogućnost da odbrane sebe i da brane Mađarsku".\nDesničarska partija Jobik osvojila je samo 19,3% glasova, zbog čega je njen osnivač i lider Gabor Vona podneo ostavku na mesto predsednika.\nPosmatrači OEBS-a ocenili su da zbog "ksenofobične kampanje" i "medijske pristrasnosti" glasači nisu mogli da donesu odluku zasnovanu na potpunim informacijama. Javni servis je, prema njihovom mišljenju, "jasno favorizovao vladajuću koaliciju".\nU međuvremenu su počele da pristižu čestitke mađarskom premijeru, koji sebe smatra čuvarem hrišćanske Evrope od "otrova" imigracije i "globalističke elite".\nPoljski premijer Mateuš Moravjecki, čija je zemlja, kao i Mađarska, u sporu s EU zbog vladavine prava, poželeo je Orbanu uspeh "za Mađarsku i za Evropu".\nPortparol predsednika Češke Milioša Zemana, takođe protivnika imigracije, pohvalio je "još jedan poraz dehumanizovane politike i medija mržnje".\nBeatriks fon Štorh iz nemačke desničarske partije Alternativa za Nemačku izjavila je da je to bio "loš dan za EU i dobar za Evropu".\n"Mađarska je glasala svojim srcem i svojom glavom, ignorišući pretnje iz Brisela", izjavio je predsednik italijanske desničarske Lige Mateo Salvini, koji bi mogao da bude novi premijer Italije.\nPortparol predsednika Evropske komisije rekao je da će Žan-Klod Junker čestitati Orbanu u pismu i telefonskom razgovoru, ali uz upozorenje.\n"EU je unija demokratija i vrednosti. Predsednik Junker i Komisija veruju da je odbrana tih vrednosti i principa zajednička dužnost svih zemalja članica bez izuzetka", saopštio je portparol Margaritis Šinas.\nPredsednik Evropskog saveta Donald Tusk je u svojoj čestitki poručio Orbanu da računa na njega da će "igrati konstruktivnu ulogu u održavanju jedinstva u EU".\nEU je pokrenula niz pravnih mera protiv Orbanove vlade zbog zakona o obrazovanju i o nevladinim organizacijama finansiranim iz inostranstva. Komisija je takođe pokrenula postupak pred Evropskim sudom pravde protiv Mađarske, Poljske i Češke zbog odbijanja da prihvate izbegličke kvote.\nAnalitičar Joakim Fric-Vaname iz nezavisne fondacije Bertelsman smatra da bi Orbanova pobeda mogla za Brisel da bude neprijatan predznak izbora za Evropski parlament 2019. godine.\n"Već imamo gotovo trećinu poslanika koji su antievropski ili evroskeptični, od UKIP-a do Marin le Pen. Ako pogledamo rezutate u Italiji, Mađarskoj i Austriji jasno je da postoji veoma jaka antievropska struja koja će dominirati karakterom i temperamentom narednog Evropskog parlamenta", rekao je Vaname za agenciju Frans pres.\nOrbanova partija Fides je član Evropske narodne partije (EPP), najveće grupe u Evropskom parlamentu. Njen član je i Hrišćansko-demokratska unija nemačke kancelarke Angele Merkel, pa neki kritičari smatraju da mu to daje političko pokriće u Briselu.\nLider EPP-a Manfred Veber čestitao je Orbanu na pobedi i rekao da se raduje "nastavku saradnje ka nalaženju zajedničkih rešenja za evropske izazove".\nNemačka kancelarka je takođe čestitala Orbanu, a njen portparol je rekao da uprkos razlikama Berlin želi da sarađuje "unutar evropskog okvira i vrednosti koje ih ujedinjuju", prenosi Euractiv.\nPredhodno Niš: Više od 1.000 građana na skupu protiv ustupanja gradskog aerodroma državi\nSledeće EU želi da konkuriše SAD i Kini u razvoju veštačke inteligencije\nMađarska je prva država koja je ustavom zabranila život na ulici\nBudimpešta, 10. oktobar 2018. – Pitanje beskućništva muči mnoge zemlje…\nEvropski parlament glasao za pokretanje postupka protiv Mađarske\nStrazbur, 13. septembar 2018. – Poslanici Evropskog parlamenta glasali su za to…\nBudimpešta, 14. avgust 2018. – Predlog mađarske vlada da se ukinu studija rod…\nTop Tags Evropska unija Evropska komisija mladi Pravosuđe Društvo mediji evropske integracije konkurs Srbija i Evropska unija Politika OCD Vlada Republike Srbije vladavina prava Civilno društvo lokalna samouprava


09 03 Poljoprivreda\n20 01 2020 / 22:32\npetak, 09 mart 2018 15:19\nKako navodi portal E kapija, poljoprivrednici koji se bave organskim uzgojem su prvi put u Srbiji dobili mogućnost besplatnog korišćenja jedinstvenog softvera, što će im pomoći da modernizuju poslovanje i smanje administrativni teret koji pada na proizvođače u organskoj poljoprivredi.\nSoftver pod nazivom "Agrolife", koji je razvila firma "Greensoft", omogućava korisnicima unos podataka u digitalnu bazu i redovno digitalno ažuriranje, što smanjuje utrošak vremena i energije koji su do sada ulagali u vođenje zapisa i sastavljanje izveštaja za kontrolne organizacije i Ministarstvo poljoprivrede, navodi se u saopštenju Nemačke organizacije za međunarodnu saradnju GIZ, koja je omogućila besplatno korišćenje softvera u Srbiji. Takođe, poljoprivrednicima olakšava praćenje administrativnih aktivnosti i aktivnosti u polju, a smanjuje mogućnost grešaka.\nObuke proizvođača i kontrolnih organizacija za korišćenje ovog softvera počinju ovog meseca, a planirano je da do kraja godine do 70% organskih proizvođača u Srbiji pređe na ovakav način vođenja dokumenata. Softver Agrolife, obezbeđen u okviru projekta Razvoj privatnog sektora u Srbiji, koji se sprovodi u saradnji sa Ministarstvom poljoprivrede, potpuno besplatno sada mogu da koriste svi organski proizvođači, ovlašćene kontrolne organizacije (sertifikacione kuće), kao i Direkcija za nacionalne referentne laboratorije ispred Ministarstva poljoprivrede RS.


Bahus - Standardni i sertifikati\nPočetna/ Proizvodnja / Sertifikati\nU procesu proizvodnje, a kada je reč o sistemu upravljanja kvalitetom, kompanija BAHUS poštuje standard SRPS ISO 9001:2008. Po pitanju upravljanja bezbednošću hrane, primenjuje se međunarodni standard RECOMMENDED INTERNATIONAL CODE OF PRACTICE GENERAL PRINCIPLES OF FOOD HYGIENE CAC / RCP, 1-1969, rev. 4-2003.\nZašto je bitan sistem upravljanja bezbednošću hrane?\nKomanija BAHUS je uspostavila sistem upravljanja bezbednošću hrane u skladu sa pomenutim standardima i to je važno za krajnjeg potrošača iz više razloga. Pre svega, sigurno je da su sve eventualne opasnosti u procesu proizvodnje poznate i da su kontrolisane na takav način da se mogu ni na koji način da izazovu štetu korisniku.\nSistem upravljanja bezbednosti hrane kompanije BAHUS na odgovarajući način tretira i sve činioce u okviru samog sistema proizvodnje i distribucije koji mogu da imaju uticaj na bezbednost hrane. Uz pomoć odgovarajuće analize, moguće je prepoznati potencijalne pretnje i opasnosti, a uspostavljanjem sistema upravljanja bezbednošću hrane, utvrđuju se i sredstva za njihovo neutralisanje, ili\ndržanje pod kontrolom. CCP planovi (Critical Control Ponits) se prave upravo zbog toga da bi se kontrolisale utvrđene opasnosti, a na osnovu određivanja kritičnih kontrolnih tačaka (tačke na kojima postoji mogućnost da dođe do pojave rizika).\nČitav proces, od proizvodnje, preko distribucije, do krajnjeg korisnika, praćen je i dokumentacijom, zahvaljujući čemu se obezbeđuje dobra povezanost svih činilaca sistema po pitanju bezbednosti hrane.\nSistem upravljanja kvalitetom i bezbednošću hrane neprestano utiču na to da se povećava nivo njihove efektivnosti. To se ostvaruje uz pomoć nekih mehanizama kao što su merenje zadovoljstva korisnika, interna provera, preispitivanje od strane rukovodstva, kao i mnoge korektivne i\nUspostavljanjem, primenom i pridržavanjem sistema upravljanja kvalitetom i bezbednošću proizvoda BAHUS ne samo da je kvalitet svojih osvežavajućih bezalkoholnih napitaka i voćnih nektara podigao na jedan visok nivo, već je i učinio da taj kvalitet u budućnosti može da bude samo još veći.


Razmatra se opcija zabrane: Uskoro uvođenje restrikcija za nevakcinisane u Sarajevu, Forto podržao ovu ideju! – Haber.ba\nU Sarajevu je moguće uvođenje restrikcija za nevakcinisane osobe, vijest je koju su danas prenijeli brojni mediji u Sarajevu.\nEdin Forto, premijer KS, rekao je da Krizni štab Kantona Sarajevo zahtijeva uvođenje restriktivnih mjera za nevakcinisane u ovom kantonu. Krizni štab je preporučio da niko u KS u ustanove čiji je vlasnik kanton ne može ući bez dokaza o primanju bar jedne doze vakcine, dokaza o preležanoj infekciji koronavirusom ili negativnog PCR testa.\nPremijer KS, Edin Forto, je dodao da bi se ove mjere mogle odnositi i na ulazak u sve objekte koji su u većinskom vlasništvu Kantona Sarajevo, prenosi “Source“.\nTeme:Edin Forto, restrikcije, Sarajevo, vakcina


source.ba | Šok u Los Angelesu: Zlatan Ibrahimović potpuno shrvan nakon što Galaxy nije obezbijedio doigravanje\nFudbaleri LA Galaxyja sinoć su poraženi od Houston Dynama sa 3:2, nakon velikog preokreta, te su tako ostali bez Play offa u MLS-u.\nLA Galaxy je morao pobijediti kako bi osigurali mjesto koje vodi u doigravanje, ali su prokockali 2:0, te su na kraju poraženi sa 3:2.\nZlatan Ibrahimović, najbolji igrač Galaxyja i kandidat za MVP, bio je vidno razočaran neuspjehom svoje ekipe, a svi ostali fudbaleri također su bili u šoku.\nPopularni Ibra je od dolaska u Kaliforniju postigao čak 22 gola. Njegovu reakciju nakon utakmice pogledajte OVDJE.


Odluka o visini naknade je doneta na osnovu predloga Komisije za rešavanje zahteva građana za naknadu štete nastale usled napada napuštenih životinja na teritoriji apatinske opštine. Komisija, kojoj je podnet ukupno 21 zahtev građana, je prihvatila zahteve za naknadu štete za 18 gradjana, dok je tri slučaja odbijen je zahtev za sklapanje vansudskog poravnanja za oštećene.\nU diskusiji o ovoj tački dnevnog reda konstatovano je da bi izgradnja azila za pse bila veoma skupa za našu opštinu, zbog čega je angažovana firma iz Kikinde koja je od avgusta prošle do februara ove godine u nekoliko akcija sa ulica uklonila oko 200 pasa lutalica.\nČlanovi Opštinskog veća su dali saglasnost na rešenje o upotrebi sredstava stalne budžetske rezerve u iznosu 1.500.000 dinara na ime otklanjanja posledica štete nastale usled elementarnih nepogoda. Konkretno, novac je namenjen poboljšanju uslova stanovanja za 30 socijalno ugroženih porodica, odnosno saniranju njihovih objekata za stanovanje.\nNa sednici je usvojen i zaključak kojim se nalaže Odelenju za komunalno-stambenu delatnost, urbanizam, građevinu i imovinsko-pravne poslove da preispita mogućnosti i pokrene postupak preuzimanja stambenih objekata na lokaciji “Kudeljara” u Sonti. Reč je o više stambenih jedinica čiji je vlasnik bila bivša apatinska “Užarija”, koja je u međuvremenu privatizovana. Bivši radnici, oko 20 porodica, već duže vreme žive u veoma teškim uslovima, jer su ostali bez posla, sa nerešenim imovinsko-pravnim statusom objekata koje koriste za stanovanje.


Vesti online / Vesti / Srbija / NATO otrovao ceo Balkan?\nNATO otrovao ceo Balkan?\nKoordinaciono telo i nacionalna laboratorija za naučno istraživanje posledica NATO bombardovanja biće formirani u narednih mesec dana, najavio je ministar zaštite životne sredine Goran Trivan, dodajući da će Srbija nastojati da istraživanja sprovede i na Kosovu i Metohiji, jer ovo pitanje ne treba tumačiti kao političko.\nEkološki genocid Zapada: Bombardovana i toplana u Novom Beogradu\n- Osnivanje nacionalne laboratorije podrazumeva koordinaciju svih državnih laboratorija, sposobnih da sprovedu potrebna istraživanja. Cela Srbija će biti velika laboratorija, a sve što bude nedostajalo od opreme nabavićemo iz budžeta ministarstava za zaštitu životne sredine, zdravlja i odbrane, a posao će trajati nekoliko godina - kazao je dodajući da ne treba žuriti, da bi sve bilo potkrepljeno i teorijom i dokazima sa terena.\nO pogubnim posledicama osiromašenog uranijuma iz bombi koje su bacane, ne prestaje da govori inicijatorka osnivanja ovog tela načelnica Odeljenja za neuroonkologiju Kliničkog centra Srbije, Danica Grujičić. Poslednji podatak koji je iznela, jeste da su zbog bombardovanja za život nebezbedni Novi Sad, Kragujevac, Bor i Pančevo.\n- Rafinerija Novi Sad je bombardovana, iako je u neposrednoj blizini glavnog izvorišta vode za grad. Takve i slične situacije govore u prilog tome da su agresori imali genocidne namere i da smo samo pokusni kunići na kojima ispituju štetnost hemijskog oružja - kazala je na tribini novosadskog Pravnog fakulteta i dodala da je veliki deo štetnih sredstava završio u Dunavu i drugim rekama, a da je i zemljište kontaminirano.\nItalijani kao dokaz\n- Posledice po zdravlje ljudi tek sada dolaze do izražaja i ljudi sve više oboljevaju. U Italiji postoji šest pravosnažnih presuda i još 10-ak tužbi , a 54-oro vojinika koji su bili na Kosovu preminulo, a uz to u njihov parlament je pre mesec dana ušla ova tema, onda je jasna uzročno posledična veza sa bombardovanjem - kaže za "Vesti" advokat Srđan Aleksić iz Niša.\nInače, dr Grujičić ističe da je NATO prilikom bombardovanja Srbije 1999. počinio ekocid, jer je udvostručen broj dece obolele od malignih bolesti, kao i da je samo od leukemije smrtnost stanovništva od 2002. godine do danas povećana za 139 odsto.\nUgledna srpska naučnica je u više navrata isticala i da su tri tone žive otišle u Dunav, više od tri milijarde kilograma zemlje izbačeno je iz ležišta i zapitala "kakva će biti naša deca i trudnoće kod mladih majki".\nFilm o bombardovanju tek 2019.\nSnimanje filma o bombardovanju, koje je producent Nemanja Nedeljković za "Vesti" najavio do kraja marta, prema svemu sudeći, počinje paralelno sa osnivanjem Koordinacionog tela.\n- Finansije su nas malo pomerile, ali počinjemo do kraja maja, a kako smo i najavili biće to priče ljudi koji su akteri događanja, ali ćemo se baviti i stepenom zagađenosti životne sredine i ugroženošću zdravlja ljudi - kaže Nedeljković za naš list i dodaje da kada je reč o dokazima, očekuje pomoć naučnika iz Koordinacionog tela.\nMinistar Goran Trivan kaže da je dogovoreno da se primenjuju svetski priznate naučne metode da bi rezultati međunarodno bili relevantni.\n- Dugujemo i našoj i svetskoj javnosti objašnjenje šta se dogodilo i koje su potencijalne posledice. Ne radi se samo o posledicama upotrebe osiromašenog uranijuma, već su tokom NATO agresije bombardovana hemijska i petrohemijska postrojenja. Nije sve u zemlji, mnogo različitih hemijskih čestica otišlo je u atmosferu i tako su mogle da se prenesu i u okolne zemlje kao što je Grčka, Bugarska, Rumunija - kazao je ministar Trivan, podsetivši da je posle agresije Grčka učestvovala u remedijaciji određenih lokacija u Srbiji koje su gađane tokom bombardovanja.\nRano za reakciju\nGoran Trivan je upitan šta će država preduzeti ako rezultati budu priznati u svetu, odgovorio je da će biti preduzeti određeni koraci da se zaštite građani, ali je o konkrtenim potezima još uvek rano govoriti.\n- Srbija će u istraživanjima koristiti i iskustva okolnih zemalja, kao što je Italija, jer činjenica da su italijanski vojnici, koji su boravili na KiM, imali maligna oboljenja i da su tužili svoju državu i dobili je na sudu, govori da smo na pravom putu - smatra ministar.\nKomentarišući naum da istraživanja budu sprovedena i na Kosmetu, on je poručio da osiromašeni uranijum i hemija ne prave razliku među nacijama i istakao da se ponekad zaboravlja da je najveća žrtva bombardovanja bio prostor KiM.\n- Pogrešno je što u javnosti na KiM odbijaju da govore o ovoj temi, a priča o posledicama bombardovanja, tumači se kao srpska propaganda. Posledice svakako postoje, samo je pitanje kolike su i pokušaćemo da utvrdimo stanje životne sredine - rekao je ministar.\nTužbu zbog NATO agresije sprema pravno naučni tim, kaže za "Vesti" advokat Srđan Aleksić iz Niša. On dodaje da će od 17. do 19. juna u tom gradu biti održan veliki skup o odgovornosti za upotrebu osiromašenog uranijuma.\nOn podseća da je u vreme vlasti Slobodana Miloševića podneta tužba, ali i odbačena kao nekredibilna, jer tada SR Jugoslavija nije bila članica Ujedinjenih nacija. Podseća da je odbijeno još nekoliko tužbi, od one za stradanje na mostu u Varvarinu protiv Nemačke, pa za pogibiju novinara RTS i dve pred italijanskim sudom.\n- Kazna za ovo delo ne zastareva, a neko mora da bude odgovoran. Pošto je NATO organizacija čije su potpisnice 22 države, možemo da tužimo te zemlje, jer postoji njihova građansko pravna odgovornost - pojašnjava on.\nZašto Srbija nije obnovila tužbu, to je prema rečima Aleksića pitanje za državu, jer kako tvrdi, šteta ide na više milijardi dolara, a puno je dokaza o pogubnom uticaju na zdravlje nacije.\n- U Srbiji godišnje oboli 33.000 ljudi, 23.000 premine, a kancer se dijagnostifikuje dnevno kod jednog deteta - kaže Aleksić, koji je krenuo da istražuje posledice posle smrti majke od kancera u jednom od nekoliko sela na jugu Srbije.\nOn iznosi podatak da je u tim selima posle bombardovanja nastupila nezabeležena smrtnost od opake bolesti, odnosno čak 80 odsto od ukupnog broja umrlih.\nSRBIJA "Imamo pravo na istinu o posledicama NATO agresije"\nSRBIJA Priprema tužbe zbog posledica NATO agresije\nDRUŠTVO "Imamo pravo na istinu o posledicama NATO agresije"\nSRBIJA "Otkrivanje posledica NATO agresije važno za budućnost"\nUtorak 01.05.2018. 02:44\nOvo je trebalo pripremiti ranije, neko je imao interes da spreci, ovako je izbjegnuta mogucnost da odgovorni sjednu na optuzenicku klupu.Zbog toga su Amerikanci radi zastite svojih gradjana uvjetovali da se protiv njihovih gradjana ne moze podici optuznica, znaci imaju imunitet ili su nevini. Kada je glavno proslo , koji je cilj Srbije ova istraga? Ako je odsteta, to su mnoge zemlje vec platile kroz donacije, izgradje pogona za preradu otpada...kao i doznaka na racun pojedincima na vlasti. Obicni gradjanin od toga se nece ogrijati. Kada se zavrsi istraga i naravno da ce se utvriditi povecanja radijacija i ostala zagadjenja, proglasi se zona stetna za zivot, tada ce Srbija mozda dobiti naknadu ali sa druge strane ce imati daleko vecu stetu, to znaju eksperti biolozi, hemicari.....


Radnike EPS-a pritiskaju da sa SBB-a pređu na Telekom - NOVA portal\nBiznis Autor:N1 03. Nov. 202020:40 > 20:483 Komentara\nTeleviziji N1 javilo se više radnika Elektroprivrede Srbije koji navode da su suočeni sa pritiscima da promene kablovskog operatora u svojim domovima i da ukoliko su korisnici usluga SBB-a pređu na mrežu državnog kablovskog operatora.\nEkonomista Milojko Arsić navodi da postoji sumnja da se takvim načinom prodaje narušava ravnopravnost učesnika u tržišnoj utakmici, dok advokat Ivan Ninić kaže da je reč o pritisku kojim se krši Zakon o obligacionim odnosima.\n“Nadređeni je anketirao zaposlene do kad imaju SBB, ko ima SBB, da posle isteka ugovora pređu na MTS. MTS daje 12 meseci besplatno i onda još dva meseca dotira Elektroprivreda, što je apsurd”, naveo je.\n“Očigledno da se radi o nekoj vrsti pritiska na građane kojim se narušava konkurencija i mislim da bi tako nešto trebalo da bude predmet žalbe pred Komisijom za zaštitu konkurencije. Naravno, ako postoje odgovarajući dokazi, jer je postojanje konkurencije neophodno da bi postojali kvalitetni sadržaji i da bi se televizije nadmetale”, navodi prof. Arsić.\n“Sloboda ugovaranja ne bi smela da se dovodi u pitanje i svaka vrsta prinude i pritiska kod zaključenja obligacionih odnosa i ovakvih ugovora je nedopuštena po Zakonu o obligacionim odnosima i takvi ugovori su sami po sebi pravno ništavi, ne proizvode pravno dejstvo. Vidimo da Sindikat biva produžena ruka vlasti što je tipično za Sindikat EPS-a koji gleda da održi svoj uticaj koji ima u u političkom smislu, jer je u Lazarevcu nastupio na izborima kao grupa građana”, ističe Ninić.


sastanak - Srpskainfo\npolitika 19 sati\nDžaferović razgovarao sa Eskobarom "Ne postoji ustavan način da se entiteti povuku iz institucija BiH"\nČlan Predsjedništva BiH Šefik Džaferović razgovarao je sa specijalnim izaslanikom predsjednika SAD za zapadni Balkan Gabrijelom Eskobarom o političkim inicijativama za ubrzanje procesa proširenja EU na zapadni Balkan, saopšteno je iz Predsjedništva BiH.\npolitika 20 sati\nTEMA - AKTUELNA POLITIČKA SITUACIJA Stevandić razgovarao sa zamjenicom šefa misije u Ambasadi SAD u BiH\nPredsjednik Ujedinjene Srpske Nenad Stevandić sastao se danas u Banjaluci sa zamjenicom šefa misije u Ambasadi SAD u Bosni i Hercegovini, Deborah Menuti.\npolitika 21 sat\nSpecijalni izaslanik predsjednika SAD za Zapadni Balkan Gabrijel Eskobar izjavio je da što prije treba izvršiti integraciju Zapadnog Balkana u EU, jer su ljudi Balkana povezani s Evropom u ekonomskom i kulturnom smislu i poručio da ne postoji nikakva mogućnost otcjepljenja Republike Srpske.\ndruštvo 22 sata\nPredsjednik Vlade Republike Srpske Radovan Višković i predstavnici Unije udruženja poslodavaca Srpske ocijenili su na današnjem sastanku da domaća privreda pokazuje znakove oporavka, o čemu svjedoči značajan rast bruto društvenog proizvoda i broja zaposlenih, kao i povećanje prosječne plate.\nU Briselu počeo prvi sastanak radne grupe Beograda i Prištine za tablice (FOTO)\nU Briselu je danas počeo prvi sastanak Radne grupe eksperata Beograda i Prištine, koja bi trebalo da nađe obostrano prihvatljivo rješenje za spor oko registarskih tablica.\nOtkazan sastanak Tegeltija i Linharta zbog epidemioloških mjera\nSastanak predsjedavajućeg Savjeta ministara BiH Zorana Tegeltije i ministra vanjskih i evropskih poslova Austrije Mihaela Linharta otkazan je iz predostrožnosti zbog epidemioloških mjera.\nČlanovi Predsjedništva se sastali sa ministrom Linhartom: BiH prioritet spoljne politike Austrije\nČlanovi Predsjedništva BiH održali su sastanak sa saveznim ministrom za evropske i vanjske poslove Republike Austrije Mihaelom Linhartom i tom prilikom je potvrđeno da BiH ima snažnu podršku Austrije.\nBakir Izetbegović stigao u Banjaluku "Za koji dan dolazi toplije vrijeme, nadam se i u politici"\nLider Stranke demokratske akcije Bakir Izetbegović stigao je danas u Banjaluku gdje će prisustvovati sastanku Predsjedništva SDA.\n"Dok ne uzme PRAVU TERAPIJU, trajaće političko ludilo" Komšić najavio i krivičnu prijavu protiv Dodika\nPredsjedavajući Predsjedništva BiH Željko Komšić najavio je danas da će podnijeti prijavu protiv srpskog člana Predsjedništva BiH Milorda Dodika "ukoliko izostane reakcija Tužilaštva BiH".\n"Mislio sam dovesti harmonikaša da relaksiram atmosferu" Dodik nakon sastanka Predsjedništva sa austrijskim ministrom OTKRIO SVOJE PLANOVE\nČlanovi Predsjedništva BiH sastali su se jutros sa saveznim ministrom za evropske i vanjske poslove Republike Austrije Mihaelom Linhartom.\nČubrilović o sastanku "Evropski ambasadori izrazili razumijevanje"\nKošarkaški savez Republike Srpske zatražiće odgodu starta šampionata Bosne i Hercegovine i hitnu sjednicu Upravnog odbora saveza BiH.\n"Konstruktivan dijalog" Stevandić nakon sastanka rukovodstva Srpske sa ambasadorima EU\nPredsjednik Ujedinjene Srpske Nenad Stevandić, rekao je da je sastanak rukovodstva Srpske sa ambasadorima EU u BiH protekao u konstruktivnom dijalogu i da su govorili, ne o otcjepljenju, nego o samostalnosti u okviru Dejtonske BiH.\nOD 28 POZVANIH DOŠLO 11 Sastanak zvaničnika Srpske sa ambasadorima evropskih zemalja u BiH\nU sjedištu Republike Srpske u Istočnom Sarajevu u toku je sastanak zvaničnika Republike Srpske sa ambasadorima evropskih zemalja u BiH.\nSASTANAK U ISTOČNOM SARAJEVU Zvaničnici Srpske žele da upoznaju ambasadore zemalja EU o svojim stavovima\nU 13 časova u Istočnom Sarajevu biće održan sastanak ambasadora zemalja Evropke unije sa najvišim zvaničnicima Republike Srpske.\nČović nakon sastanka sa Špirićem i Izetbegovićem: Nikad nismo bili u goroj političkoj situaciji od Dejtona, čuo sam za plan Dodika\nKafa je bila uspješna, razumjeli smo se da trebamo da razgovaramo, kazao je lider HDZ i zamjenik u Domu naroda BiH Dragan Čović nakon sastanka sa predsjedavajućim Doma naroda Bakirom Izetbegovićem i drugim zamjenikom Nikolom Šprićem.\n"Nezadovoljstvo radom Instituta za nestala lica BiH" Cvijanovićeva razgovarala sa predstavnicima porodica zarobljenih i poginulih Srpske\nPredsjednik Republike Srpske Željka Cvijanović i rukovodstvo Republičke organizacije porodica zarobljenih i poginulih boraca i nestalih civila izrazili su nezadovoljstvo radom i odnosom Instituta za nestala lica BiH prema žrtvama srpske nacionalnosti i njihovim porodicama.\nVučić poručuje “Ujedinjene nacije posebno značajne zbog ZAŠTITE SUVERENITETA”\nPredsjednik Srbije Aleksandar Vučić rekao je na sastanku sa predsjednikom Generalne skupštine UN Abdulom Šahidom da Srbija smatra UN najznačajnijom međunarodnom organizacijom koja je posebno bitna za zaštitu suvereniteta i teritorijalnog integriteta Srbije.\n"Srbija će ostati vojno neutralna zemlja" Vučić nakon sastanka sa Lavrovim\nPredsjednik Republike Srbije Aleksandar Vučić sastao se večeras sa šefovima diplomatija nesvrstanih zemalja. U Srbiju je došao i ministrar spoljnih poslova Rusije Sergej Lavrov, kao i predsjednik Gane Nana Ado Dankva Akufo-Ado.\nStanivuković se sastao sa Ivanićem "Čovjek čiji su savjeti od velike pomoći"\nGradonačelnik Banjaluke, Draško Stanivuković, sastao se danas sa bivšim članom Predsjedništva BiH i počasnim predsjednikom PDP, Mladenom Ivanićem.\n"Lukačev šamar Dodiku" Vukanović tvrdi da se u SNSD nastavlja unutrašnji rat, a kao dokaz navodi OVO


U Prvoj južnobanstskoj ligi će u narednoj sezoni koja počinje već 14. avgusta opština Kovačica imati najmanje dva kluba.\nDolina je završila takmičenje na trećem mestu, bez šanse da se u baražu za popunu Vojvođanske lige Istok, u kojoj je naš najbolji klub Polet iz Idvora, izbori za elitu.\nUnirea iz Uzdina je šampion Druge južnobanatske lige Zapad i ona će biti novi učesnik višeg ranga takmičenja.\nSudbina Spartaka 1911 iz Debeljače zavisi od Jedinstva Stević. Ako Kačarevo u dvomeču baraža za pomenutu Vojvođansku ligu Istok bude uspešniji od Poleta iz Nakova, u Prvoj južnobanatskoj ligi ostaju i crveno-beli.\nPobeda iz Samoša se seli u Opštinsku ligu, posle godina igranja u Drugoj južnobanatskoj ligi.\nU poslednjem kolu Prve južnobanatske lige je Dolina u Padini pobedila Hajdučicu sa 3:2, dok je Spartak bio slobodan. Dolina je završila sezonu 2021/22 na trećem mestu sa osvojena 53 boda, dok je Spartak 1911 trinaesti sa 26 bodova.\nUnirea iz Uzdina je potvrdila dominaciju ove sezone u Drugoj južnobanstskoj ligi Zapad. Pobedila je Mundial u Pančevu rezultatom 7:4. Pobeda iz Samoša nije otputovala na meč u Mramorku sa Proleterom i izgubila službenim rezultatom 0:3. Šampion Unirea je osvojila 62 boda a poslednja deseta Pobeda je završila takmičenje sa 4 boda uz napomenu da je plavo-belima Fudbalski savez područja Pančevo dva puta oduzeo ukupno sedam bodova.


Nove lažne dojave o bombama\nPoliciji Kantona Sarajevo dojavljeno je da su postavljene bombe u zgradi Centralne izborne komisije Bosne i Hercegovine (CIK BiH), kao i zgradama Vrhovnog suda Federacije BiH (jednog od dva bh. entiteta) i Kantonalnog suda u Sarajevu, saopšteno je iz ove institucije u četvrtak, 2. juna.\nIzvršenim kontradiverzionim pregledom, ustanovljeno je da su dojave o bombama bile lažne u zgradama Vrhovnog suda Federacije BiH (jednog od dva bh. entiteta) i Kantonalnog suda u Sarajevu, rekao je novinarima Mirza Hadžiabdić, portparol Ministarstva unutrašnjih poslova Kantona Sarajevo.\nPoliciji Kantona Sarajevo dojavljeno je u jutarnjim časovima 2. juna da su postavljene bombe u zgradi Centralne izborne komisije Bosne i Hercegovine (CIK BiH), kao i zgradama navedenih pravosudnih institucija.\nHadžiabdić je 2. juna istakao da policija nastavlja dalji rad na identifikaciji i pronalasku lica koje je uputilo ovu lažnu dojavu i samim tim počinilo krivično djelo "izazivanje opšte opasnosti".\nOn je potvrdio da je dojava stigla od jednog lica.\n"Jedno lice je uputilo dojavu za obje adrese. Jedno lice, jedan telefonski poziv i tom prilikom je rečeno da su postavljene bombe u obje institucije", pojasnio je Hadžiabdić.\nŠto se dojava o bombi u Centralnoj izbornoj komisiji (CIK) BiH tiče, kaže da na njima rade službenici Direkcije za koordinaciju policijskih tijela i Agencija za istrage i zaštitu BiH u saradnji sa Upravom policije KS.\nPolicija Kantona Sarajevo (jednog od 10 kantona u FBiH) je obaviještena iz Operativnog centra Direkcije za koordinaciju policijskih tijela BiH o prijetnji eksplozivnom napravom u zgradi CIK BiH, koja je putem e-maila stigla na adresu te institucije.\nOsoblje i stranke su bili evakuisani nakon dojava o bombama i dok je vršen kontradiverzioni pregled, a o svemu je upoznat dežurni tužilac Kantonalnog tužilaštva Kantona Sarajevo.\nUniverzitetski klinički centar (UKC) Republike Srpske u Banjaluci dobio je prijetnju rano jutros da je u ovoj zdravstvenoj ustanovi postavljena bomba, a pregledom je ustanovljeno da je dojava bila lažna.\nDan ranije, 1. juna, na području ovog bh. entiteta, policiji je prijavljeno da je u 429 osnovnih i srednjih škola širom RS stigao e-mail s porukom prijetećeg sadržaja.\nPolicija je saopštila da je utvrđeno nekoliko IP adresa iz inostranstva.\nIsti dan dojave o podmetnutim bombama upućene su i na adrese policijskih uprava Ministarstva unutrašnjih poslova (MUP) Kantona Sarajevo (KS), jednog od 10 kantona u entitetu Federacija BiH.\nNaknadno je policija saopštila da su dojave bile lažne.\nKrajem maja, dojave o bombama su stigle i na adrese više od 110 osnovnih i srednjih škola u Kantonu Sarajevo, Vlade Kantona Sarajevo, Opštine Centar Sarajevo i Opštinskog suda u Sarajevu.\nU Srbiji su u posljednjih nekoliko sedmica učestale lažne dojave o bombama.\nPripadnici tamošnjih bezbjednosnih službi su identifikovali više zemalja iz kojih su stizale prijeteće poruke i lažne dojave o bombama na adrese javnih objekata u Srbiji, saopšteno je iz Ministarstva unutrašnjih poslova (MUP) Srbije 18. maja.


Nove takse za registracije vozila: Neke skuplje, a neke jeftinije - Grude Online\nMinistar komunikacija i prometa BiH Ismir Jusko sa suradnicima održao je radni sastanak s federalnim ministrom prometa i komunikacija Denisom Lasićem i pomoćnicom ministra za cestovni promet Ministarstva prometa i veza Republike Srpske Natašom Kostić.\nFokus sastanka bila je problematika provođenja ispitivanja eko testa na cijeloj teritoriji BiH, kao i definiranje jedne zajedničke rute za izgradnju moderne prometnice Sarajevo – Beograd. Sastanku su prisustvovali i predstavnici entitetskih poduzeća za autoceste.\nBudući da je konstatirana neusklađenost pojedinih zakonskih i podzakonskih propisa koje uređuju oblast tehničkih pregleda, kao i njihova potreba usklađivanja s posljednjim izmjenama i dopunama Zakona o osnovama sigurnosti prometa na cestama BiH, na sastanku je donesen jedinstven zaključak da se pristupi izradi zajedničkog pravilnika i cjenovnika, koji bi se primjenjivao na cijelom području BiH.\nKako je istaknuto, automobili nižih euro karakteristika plaćat će veće naknade ze eko testove, dok bi vozila viših euro karakteristika, kao i vozila na hibridni i plinski pogon plaćati manji iznos takse.\nRyddyc 23. ožujka 2017 - 14:07\nTko dobije manju taksu za nova vozila treba onda jedna tuzba sudu bih ,a i medunarodnom sudu pravde jer postoje dokazi i to cak po novinama u namjestene retultate eko normi tj ispusni plinova i ovoaj zakon pada u vodu


Srbija i Grčka neće protiv Rusije - ebart\nSrbija i Grčka usprotivile su se nacrtu dokumenta kojim su na predlog Rumunije države jugoistočne Evrope trebalo da osude pripajanje Krima Rusiji.\nKako prenose agencije, u nacrtu radne verzije dokumenta pisalo je da su zemlje Procesa saradnje u jugoistočnoj Evropi (SEECP) zabrinute zbog "razvoja situacije u Ukrajini, aneksije Krima kršenjem međunarodnog prava, eskalacije stanja u istočnoj Ukrajini i uticaja koji ti događaji mogu da imaju na regionalnu sigurnost i stabilnost".\nPrema nezvaničnim izvorima, takav stav bio je neprihvatljiv za Srbiju i Grčku, dok je Makedonija navela da nema stav jer još nije osnovana nova vlada posle nedavnih izbora.\nZbog toga će predsednici parlamenata i šefovi misija članica SEECP-a pokušati da u nastavku sastanka usaglase izjavu o Ukrajini.\nTo je za sada neizvodljivo sudeći po izjavama srpskog šefa diplomatije Ivice Dačića. On je više puta prethodnih dana istakao da Srbija ostaje verna stavu da poštuje teritorijalni integritet Ukrajine, ali da se neće pridružiti osudama Rusije.\n- Mi poštujemo teritorijalni integritet svake zemlje članice UN, a s druge strane, Srbija ne može i neće da uvodi bilo kakve sankcije protiv Rusije, našeg tradicionalnog prijatelja - ponovio je Dačić principijelan stav zvaničnog Beograda.\nPovodom poziva nekih evropskih zvaničnika da u vezi s krizom u Ukrajini Srbija usaglasi svoju politiku sa EU, Dačić je uzvratio da Srbija mora da vodi računa o svojim državnim interesima.\n- Kako se više budemo približavali EU, imaćemo sve veću obavezu da se pridržavamo zajedničke spoljne i bezbednosne politike Unije. Međutim, u ovoj fazi Srbija mora da vodi računa da s jedne strane poštuje našu opredeljenost ka EU, a sa druge strane da moramo po svakom konkretnom pitanju da procenjujemo i naše državne i nacionalne interese - naveo je srpski ministar za RTS.


Napisano Urednik Objavljeno u\tMarketing septembar 07 2016\nNaš zadatak je da vaš brend učinimo vidljivim i prepoznatljivim. Bilo da je reč o lansiranju novog proizvoda ili usluge, edukaciji potrošača o karakteristikama proizvoda, podsticanju potreba potrošača za tim proizvodom, revitalizaciji ili repozicioniranju brenda, mi ćemo težiti da naše kreativne ideje transformišemo u vaša poslovna rešenja.\nNapisano Urednik Objavljeno u\tMarketing avgust 13 2016\nVeliku pažnju i značaj u ALUPRESS-u pridajemo našem timu i radnoj sredini. Prijateljska atmosfera u kojoj se klijenti i naš tim zaposlenih prijatno oseća su jedan od glavnih uslova za kreiranje i izradu vaših želja. Zahvaljujući dinamičnom, motivisanom i profesionalnom timu, koji ulaže svo svoje znanje i iskustvo od 15 godina u domenu marketinga i promovisanja proizvoda iz oblasti građevinarstva, u mogućnosti smo da izađemo u susret svim vašim željama i zahtevima.\nMarketing na našem portalu\nNapisano Urednik Objavljeno u\tMarketing decembar 21 2019\nZahvaljujući našem portalu na kojem imamo razvijene alate za praćenje i upravljanje online reputacijom možemo da osmišljavamo i implementiramo intergrisane online kampanje i pomažemo kompanijama da se dobro pozicioniraju i unaprede svoje poslovanje u online okruženju.\nmarkting na portalu\nNapisano Urednik Objavljeno u\tMarketing avgust 17 2016\nProgram za izradu prozora, vrata i fasada


Moratorijum za otplatu kredita prestaje 1. jula – ZoomUe\nby Snjezana Ostojic · 27 maja, 2020\nSRBIJA – Dužnici za bankarske kredite i lizinge, koji su prihvatili tromesečnu pauzu u otplati obaveza, ne nastavljaju sa otplatom 1. juna.\nTromesečni moratorijum se primenjuje od 1. aprila prema odluci Narodne banke Srbije, kao mera pomoći građanima i privredi, tokom krize i vanrednog stanja zbog pandemije virusa korona pa zastoj u otplati prestaje da važi od jula.\nU NBS kažu da moratorijum traje 90 dana, a klijenti kojima rata dospeva baš 90. dana, odnosno 30. juna, treba da provere u filijalama svojih banaka, hoće li morati da izmire tu ratu ili ne.\nJoš nije odlučeno da li će za najugroženije oblasti privrede moratorijum biti nastavljen i posle ovih 90 dana.\n„Banke i davaoci finansijskog lizinga bile su dužne da u roku od tri dana, od stupanja Odluke na snagu, objave na svojim internet-prezentacijama obaveštenja o ponudi moratorijuma“, podsećaju u NBS i dodaju da je to bilo najkasnije 21. marta, dok je dužnik imao rok od deset dana od dana objavljivanja da tu ponudu odbije, a ako to nije učinio – smatra se da je ponuda prihvaćena tog desetog dana.\nIz Udruženja banaka objašnjavaju da u tom roku banke ne naplaćuju ništa od obaveza klijentima koji su prihvatili moratorijum, poput rata za stambene i gotovinske kredite, kamate na dozvoljene, pa čak i nedozvoljene minuse.\nPo isteku moratorijuma, neplaćene obaveze biće pridodate osnovnom dugu i biće naplaćivane tokom trajanja obaveza koje klijent ima prema banci sa produžetkom od tri meseca.\nTags: BankekreditimoratorijumNarodna banka Srbije\nEtno sajam u Užicu\nby Vesna Đurović · Published 31 maja, 2017\nNext story Održana sednica Opštinskog veća Čajetina\nPrevious story Uhapšen građevinski inspektor